DALIHAN NATOLU: Cerita bersambung; SI BUTONG\nCerita bersambung; SI BUTONG\nDi sada huta adong ma sahalak doli-doli na margoar si Butong. Si Butong on jolma na losok do jala holan na mangan ma nian karejona. Ai so porlu di ibana na mula-ulaon. Natorasna pe dang nah ea diurupi mangula. Ido sai holan na dimuruhi natorasna ibana.\nAlani arsak ni natorasna tu si Butong, diusirma ibana sian jabuna. “Molo sai songonon do karejom, ba lao maho sian jabu on. Tumagon ma ho dang huida, ai nunga pusing hami mamikkiri ho,” ninna inang na. Jala dang hea be di lehon ibana mangan.\nMambegei, sian naso binoto ni natorasna, laho ma si Butong sian huta I, ala naso di pardulihon natorasna be ibana. Di pinjam ma hepeng sian hombar jabuna asa adong na laho ongkos na. “Namboru, hupinjam jolo hepeng munai Rp100 ribu, asa laho au mangaranto anon dibayar natorashu pe ai na disuru do ahu,” ninna ibana. Burju do roha ni namboru nai, dilehon ma hepeng i. “Mauliate da namboru, pintor di paulak inangku pe anon,” ninna ibana.\nDungi borhat ma ibana, alai di pardalanan sai marpikkiri ma ibana tudia do haporusanna. Tarborsik ma tu pikkiranna,”Ohh, tu Jakarta na ma au. Adong do dongan ku si Balian di Jakarta,” ninna rohana.\nAla dihilala rohana hepengna dang sae, di tompang ibana ma sada truk barang na tu Jakarta. Ai molo mar-bis dang sae hepengna. “Lae, dohot jolo au manumpang tu Jakarta,”ninna ibana. “Ngeri do lae na mar-truk on, ia mar-bis ma hamu lae,” ninna supir ni truk i. “Ai na so adong do lae hepeng hu, tolong ma jolo lae sian truk muna on ma ahu,” ninna alusna. “Molo sabar do hamu lae, ba beta hamu ma,” ninna supir i.\nDung lima ari di pardalanan, sahat ma nasida tu Jakarta. Turun ma si Butong di Tanjung Priok. “Dison ma hamu lae, nunga Jakarta on, Tanjung Priok do goar na,” ninna supir i.\nDungi tuat ma ibana huhut mardongan lomos ni roha, ai so diboto ibana tudia jala ise si dapothonon na. Laho ma ibana tu sada warung, disi ma ibana minum kopi huhut marpikkiri tu dia do tujuanna. Sian na so panagamanna di bege ibana ma adong dua halak na di warungi marhata batak, songon na las ma rohana. “Santabi jo lae, ia ahu margoar si Butong. Ondope au ro sian hitaan, dang adong na hutanda di Jakarta on. Tolong hamu ma jolo ahu lae asa rap dohot hamu,” ninna si Butong. Marsiberengan ma na dua I, alai didok ma,”boi do Iae, beta hamu ma di jabu ma hita manghata-hatai dohot martarombo,” ninna nasida nadua. Laos di garar si Butong ma kopi ni halak I huhut mandok mauliate godang. Ai dang be mampar ibana didok rohana.\nTung di oloi nasibna do, dung hira-hira sabulan si Butong rap dohot dongan nai, dapot karejo ma ibana makkenehi metro mini. Di tingki na makkenehi metro mini I di pakke ibana do partingkianna laho marsiajar mamboan mobil manang manupiri. Ala di boto ibana do songon dia maol ni na mangalului hepeng i, sai di usahahon ibana do manisihon sasaotik hepeng nai.”Simpanon ku do deba asa adong anon mambahen SIM-hu, atik beha anon adong namarasi roha di bahen iba gabe supirna,” angan-angan na. Muba do antong parrohaonna, tingki di huta si losok do ibana.\nDang sadia leleng nari, di sada tingki, toho do antong angan-angan nai. Di togihon sada halak namora ma do ibana gabe supir pribadina. Ai pengusaha na balga do amantai. "Olo do ho puang gabe supir hu, supir pribadi?" ninna amanta i manungkun. "Nauli Amang," ninna alusna. Dungi pintor hatop ma ibana laho mangurus bisoloit (SIM) na.\nHira-hira dung tolu bulan si Butong karejo di Amanta namora i, adong ma dipapungu ibana sihumisikna. Asing sian gaji na, dapot dope si Butong hepeng parmangan ganup ari. Sipata do dilehon Amanta namora i songon surung-surung tu ibana ala dibereng do si Butong burju karejo, jala tung mansai manat-manat do ibana mamboan mobil. Holong ma tahe roha ni namora i mamereng si Butong. Aut sugari ra adong boru ni namora i patongonon na do ra tu si Butong di tingki i.\nNunga hira-hira tolu taon si Butong mangaranto, dang na hea dope paboa barita ibana tu natorasna. Dirohana, ingkon do jolo hasea ibana ipe asa marbarita tu natorasna. Hape sian naso binotona, sai lulu do natorasna. Molo adong ro parhutana sian pangarantoan, sai pintor di sukkun do. "Ai pajumpang do ho dohot anakku si Butong?" Sude ma tahe di sungkun angka naro sian pangarantoan. Goarna pe Jakarta, ianggo so binoto alamatna maol do luluan. Huroha laos so margorak do tu si Butong nasai dilulu-lului inang nai ibana.\nDinasahali adong ma sahalak doli-doli pajumpang dohot si Butong. Ia doli-doli i dongan sahutana do sian bona pasogit. Ninna mandok,"Appara, ia ahu na baru mulak pe sian huta. Pajumpang do ahu dohot natorasmu. Disukkun do ahu taringot tu ho. Alai hudokma naso hea dope hita pajumpang. Hatop do dialusi si Butong," Boha sehat do bapa dohot inongku, poang?" "Sehat do halaki sude," ninna doli-doli i mangalusi. "Alai poang adong do tona ni natorasmu tu ho, "Molo pajumpang ho dohot apparam si Butong, asa dokkon jo ibana mangoli, unang jolo matua." "Olo inangtua, bapatua, molo pajumpang ahu hupasahat pe," ninna doli-doli i mangalusi natorasna i.\nSai marpikkiri do si Butong hata ni natorasna i. Sipata do ro tupikkiranna, "ah tahe, nunga matua natorashu, molo mangoli ahu las ma ra nang rohana." Alai olo do muse balik pikkiranna,"Aha ma behononku allangon ni i, sian diama hepengku tu si sude? Ai so sadia do pe na husari." Ibana manukkun, jala laos ibana muse do na mangalusi.\nNa malo do ianggo si Butong margitar, molo dung bot ari, jot-jot do ibana marende huhut margitar di jolo ni jabuna i rap dohot angka na asing. Godang do ragam ni ende di boto ibana, dang holan ende batak. Molo margitar ibana, sai rodo angka hombarna, sipata rap marende nasida. Disi ma tio ni suara dohot pamiltik ni gitar i mambahen angka na deba tarhatotong mambege si Butong marende.\nAlani parendeon dohot pamiltik ni gitar nai, gabe godang ma angka naposo mananda ibana, tarlumobi ma angka anak boru.Boru ni halak ion pe godang ma na gabe lomo rohana.\nAlai sada sian angka anak boru ni halak ion i mansai uli, alai di mulana dang adong roha na asing di si Butong, holan dongan sambing do. Hape dung jot-jot diida ibana jala sai olo itoani marende rap dohot ibana, gabe lomo ma rohana. Mardomu muse, molo dibandingkon tu angka na asing tarummuli do on, dohot do lambok ni hatana begeon.\n"Ahh, nauli ma itoanon, boha do ate molo hudok hatakku," sai manginongi dirohana. Alai sipata marpikkir ibana beha muse annon namasa molo gabe parumaen ni dainang.\nDung tolu bulan sai dipikkiri si Butong, dipatulus ma rohana na itoani pillitonna. "aha pe namasa, dohononku nama hatakku tu itoani, mardomu sotung gabe panglatu (panglima lajang tua) iba annon," ninna dirohana.\nDisada tikki dung mulak si Butong sian karejona, dipiltik ma gitarna huhut marende. Umbege soara nisi Butong, pintor ro antong itoan i.Didongani ma ibana marende.(marsambung)\nDiposting oleh Pintor Lubis di 21.04\nLabel: CERITA BERSAMBUNG: SI BUTONG\nSIGALE GALE (THE BATAK'S WOODEN STATUE)\nFAMILY TREE (TAROMBO)\nNA PINASIKKOLAHON NI PINAHAN (SCHOOLED BY CATTLE)


Pelangi Batak " sibalik Hunik " Episode 2 - BURUH TODAY\nHome Wisata Pelangi Batak " sibalik Hunik " Episode 2\nPelangi Batak " sibalik Hunik " Episode 2\nBT Selasa, Maret 12, 2019 Wisata,\nSongoni burju si Binsar tu Imana. Songoni denggan didongani. Sian na kulia rodi ndung rap karejo tontong do ndang muba pangalahoni si Binsar tu si Vannesa. Sai sungkun sungkun do rohani si Vannesa dihaburjuon ni si Binsar, diharadeon ni roha manomu lungun dohot las ni roha. Tardok lima taon ma mabuat Sarjana so marsamban ari i dinasida lalap do haburjuon i dipatudu si Binsar. Ongkos na tingki mulak tu huta dohot ole ole so adong di sunggguli si Binsar i tu imana. Gariada tahe di tongos dope otik nae tingki i tu rekening ni si Vannesa hepeng, atik dia adong na hurang lobi dipartuat ni Among nai.\nHolong ni roha soadong ruar sian pamangan ni si Binsar. Parangena pe so muba. So adong parange na lobi na boi patandahon holong ni roha. Di uji si Vannesa do nian manghatai taringot holong alai holan sangkababa do alus ni si Binsar.\n“Ndang na ingkon holong roha mida jolma asa burju iba. Naburju do iba asa holong rohani jolma”\nHape pariban ni si Vannesa nungga sai tarpaima dialus ni holong naung pinasahat na. Nungga ro marpiga hali tu jabu painsolatan ni si Vannesa. Songoni jeges ni pariban nai. So talu dohot di roha rodi di arta. Alai sai bangkol do rohani si Vannesa mangunduk holong ni pariban nai. Jala di angkui si Vannesa do dirohana na holong rohana mida pariban nai. Molo ndung jumpa pariban nai dohot si Binsar di jabu painsolatan ni si Vannesa, dengan-dengan do si Binsar manghatai ndang adong mangiburu diida sian panghataion na. Gariada di jujui si Binsar do asa lao si Vannesa mardalani dohot pariban nai. Molo di jua si Vannesa laho mardalani dohot pariban na pintor si Binsar do jumolo mambolong “Ai tung lai..!!” songoni do hatani si Binsar.\nHansit do na tarpaima : Ia molo ho do lao manandinghon. Ingkon ho do mulak mandapothon. Unang be borhat muse manundalhon. Unang tarpaima di panggullus ni alogo sampuran.\nMaos do hatai di pahusor husor si Vannesa di bagas rohana. Hata natinangina sian si Binsar. Aha do lapatanna. Lobi do muse hatani si Binsar ditingki potang ari : Ia tung binsar pe mataniari laho manondangi roha angka naholom do ndang na holan manondangi portibion. Dibahen i, palambas ma roham manjalo saluhut namasa dingolum.\nAngka poda nartur do dapot ni si Vannesa sian si Binsar. Suman tu goarnai angka hata nauli do Binsara sian pamanganna rodi pangalahona.\n“Olo nama mulak ahu dohot paribanhu. Ndang puluk rohanghu mangaunghon holong na. Sai songon gaung ndang marsangkotan hundul ndang marondolan. Asing ni muse holong do rohanghu mida imana” ninna si Vannesa di sada tingki. Topet nasida mangan borngin di lapo ni halak hita.\n“Nauli mai. Molo ido dalan si dalananmu. Atik dia tartuktuk laos so boi mardalan ingot ma boi dope juluranmu” ido alus ni si Binsar.\nMambege alus i. Gale do dihilala si Vannesa “Boasa songoni alusna? Naso holong do rohana tu ahu? Aha do lapatanni burjuna saleleng on?” porhot di Bondut si Vannesa indahan i.\n“Boasa sai surduk tanganmu manogo ahu? Sai rade abaram ingananni arsakhu? Dipatupa ho tingkim tu ahu?” dibarani si Vannesa manungkun.\n“Hu ingot dope burju mi. Ole-ole dohot ongkoshu mulak na taon na salpu sahat tu tingki on ndang ditarsingoti ho i. Utang doi di ahu!!” sude dilpatolhas si Vannesa.\n“Adong nasib mu tingki i. Boi i rade. ndada alani ahu. Alani Tuhan i doi. Sian dongan pe diparade Tuhan ido pasupasu” ninna si Binsar mangalusi, dapot rohana do alani aha songoni si Vannesa manghatai.\n“ Ia molo tung rade pe tanganhu dohot abaranghu. Na ima ra lapatani dongan. Dongan martungkar pingkiran”\n“Ndang na holong roham tu ahu asing sian dongan nasomal?” manubuk rohan si Vannesa.\n“Daong” holan i sambing do alus ni si Binsar.\n“Aha do kadom molo Muli ahu?”\n“Molo tuk gogoku aha pe dijalo ho rade mai. Ipe molo tuk” ninna si Binsar.\nNungga patar be songon indahan di balanga. Ndang adong na asing dirohani si Binsar umbahen burju tu si Vannesa.\nSongoni dao Jakarta tu Manado. Sai disorohon pariban ni si Vannesa do ro mandulo. Jala modom dijabuni si Binsar do somalna. Rade do rohani si Binsar manjalo jala ndang adong di imana marbuni buni. Gariada tahe sai sanggap do dibaen paribanni si Vannesa i. Manogot diparade do kopi,. Motor na ditadinghon do. Mar bus do si Binsar lao karejo. Atik dia mardalani paribanni si Vannesa i nungga rade motor ni si Binsar dalan dalanna.\nOn ma borngin naparpudi di si Vannesa dohot si Binsar. Sogot di hosni ari borhat nama si Vannesa dohot paribanna tu Huta laho manjalo pamasu masuon. Jala ndung sae pesta unjuk tading di Jakarta nama nasida.\n“Ma...mauliiiate di ho...”\n“Hekhg..hekhg. unang tangis ho” ninna si Binsar di biluk nai. Ai tu biluk nai nama di dapothon si Vannesa laho parmisi.\n“Tiur ma langkam. Unang sai mandia roham dah. Sae nalungun roma natiur. On mai di ari pamasu-masu on mu, ingkon marlas roha doho” gomos marpangidoan si Binsar ditiop do tanggan ni si Vannesa.\n“Di dia pariban mi jou tu son” ninna si Binsar.\n“Manuhor sigaret tongkin” ninna si Vannesa. So tarnong-nong be ilu na disimalolong nai.\n“Antong tu emper an ma hita” ninna si Binsar ditogihon mardalan.\nDi emper ima nasida manghatai rap dohot paribanni si Vannesa i. Disi ma martading hata si Vannesa.\n“Mauliate di Lae” ninna paribanni si Vannesa i dompak si Binsar.\n“Akh!! Lae on!! Toe ma tu Tuhan ima tadok Mauliate. Disiala basa basa dohot sangkap muna. Tuhan ma na patulushon” ninna si Binsar mangalusi.\nMorot si Vannesa borat langkana. Lao imana tu biluk ni si Binsar. Dipodoman naung talmak di biluk i tompas ma pamatang na alani lungun ni roha. Mansai lungkun di hilala manadinghon ale ale nai. Marsap ilu Bantal i dibaen si Vannesa. Holan sada gambar do gaung di biluk ni si Binsar gambar sakeluarga, di fhoto i tangkas do tarida engkel ni si Binsar mangabing dakdanak topet di tonga tonga.\n“Tarhona modom. Nungga tonga borngin” ninna si Binsar ndung di ida peak si Vannesa di Podoman i. “Dungo ho nungga tarpima lae an”\nNungga naing dihaol si Vannesa si Binsar alani lungunna. Naing di umma hurum na. Naing di ampehon simajujung nai tu andora ni si Binsar. Naing..naing...\nDiontom si Vannesa mai sude ndang laos bahenonna songoni dijolo ni paribanna sotung gabe mandia rohani paribanna i.\n“Toe ma. Horas be ma hita” huhut di dada si Binsar tonga borngin i. Ima borngin naparpudi.\nJAKARTA HUTA NAULI\nAndorang so mulak tu Bonapasogit disangahon halak si Vannesa dope tu Monas mardalan-dalan marfhoto-fhoto nasida disi, songon paherbang holong ni nasida, pasada sihol naung leleng mian di hajang hajang.\nUli nasida marfhoto. Dihaol do momos si Vannesa tingki na marfhoto i. Adong sada fhotoni nasida marsiampean hurum.\n“Namaolan ho mangunduk holonghu” ninna tu si Vannesa.\n“Ala na dao i doi. Atik dia adong muse si boru na asing diroham. Ndang sai binoto i” ninna si Vannesa.\n“Akh!! Ho nian. Nungga hudapothon ho tu Manado, alani holong mai”\nSonang so haribo-ribon si Vannesa dohot paribanna i. Marsada holong, nalaho pudunonni nasida nama di joro ni Tuhan pangaranna dohot patik. Sian adat na gok dohot tangiang ni situan natorop.\nBorhat tu Bonapasogit, lalap na hurang gira sahat. Jolo boluson ni nasida do jabuni si Vannesa asa sahat tu jabuni paribanna i. Pukkul dua manogot ma nasida sahat.\nDitogu sian harbangan ni huta i diring iring sian alaman sahat tu jabu ndungi dipahundul nasida tu halang ulu, dijomput namborunai boras pir dibaen tu simajunung ni anak na dohot parumaenna. Di pirpirhon tolu hali tu ginjang huhut di dok Horas tolu hali. Songoni nang Amang boruna. Dohot sisolhot. Torop jolma di jabu i. Torop si solhot manjalang, dohot hombar jabu.\nDimata ni ulaon pe jumpa si Vannesa dohot Inongna, anggina. Jolo martangiang do dijabu asa tu gareja. Mansai uli do si Vannesa mamangke kabaya i, songoni nang parhalang uluna mansai jeges namar-Jas i.\nTep laho manjalang natua tua marabur iluni si Vannesa manjalang inong na dohot Anggina.\n“Inonghu. Sura dison bapa” ninna huhut tangis.\nDiapus inong ni si Vannesa iluni borunai. Diapoi rohana, unang be tangis.\nDigareja mansai torop jolma mangihuthon partording ni ulaon pamasu masuon i. Lalap do maraburan iluni si Vannesa mangendhon ende SAI TIUR MA LANGKA MUNA. Songoni nang Inong ni si Vannesa marabur do iluna mida boru nai, rodi anggina tahe laos mangangguk. Lam madurus ma ilu ni Inong na ai tompu di bereng haliluni Among ni si Vannesa.\n“Nungga muli borunta” ninna Inong ni si Vannesa humitir pamanganna.\nTorop angka panjalang nungga sampe dua hali endei mulak ulak. Lalap dope marjojor angka jolma laho manjalang.\nMansai songot rohani si Vannesa dilap iluna namarabur i. Di ida si Binsar na menghel suping jongjong dipudini angka situan natorop, martahuluk dope imana manghadang tas.\nDipasuman si Binsar songon na mangapus ilu huhut ditudu dompak si Vannesa. Diulahon si Vannesa napinasuman ni si Binsar i. Di apus iluna muse. Diapus, diapus lalap do maneteki.\n“Tarlan ahu. Ndang boi sigop hu boto tu huta muna on. Hehehe.. selamat menempuh hidup baru” ninna si Binsar dijalang tangan ni si Vannesa namansai lambok saltak dope kutekna.\n“Mauliate.” Disima di papuas si Vannesa mangahoal si Binsar. Mangangguk di abarani si Binsar.\n“Bereng jolma. Sotung mandia annon” dihusiphon si Binsar. Ipe asa di palua si Vannesa panghaol nai.\n“Selamat, ma dah..” menghel si Binsar manjalang.\n“Rodo hape lae...!!! Mauliate ma dah” ninna rap menghel nasida. Nungga jolo bolus asa manghuling pariban ni si Vannesa.\nMarfhoto keluarga majo di Gareja, sai i mulak ma tu jabu. Di alaman ma pasahat adat na gok, manjalo mangalehon na hombar tu adat.\n“Dek, indian donganhu do. Dongkon jo tu imana unang pintor mulak da” didok si Vannesa songoni tu anggina asa di pasahat tu si Binsar.\nHatop do antong anggi ni si Vannesa i lao mandapothon jala songon dia di dok si Vannesa songoni di dok angginai.\n“Ndang boi. Cutiku holan opat ari do” ninna si Binsar mangalusi.\nUlaon unjuk di antaran nabidang. Manjalo angka hata pasu pasu. Tung pe holan sahalak ni si Binsar mangelek jala mangido do imana tu protokol asa boi imana mandok hata selamat dohot pasahat kado nabinoanna.\n“Donganna sian Manado do ahu. Lean majo tu ahu tingki tongkin Tulang holan saminit pe” ninna si Binsar mangelek.\nJolo martodo hatamajo protokol ni ulaon i dohot parsinabung. Soluk sahalak ama ama mandok “Ai tung lean hamu ma. Apala dao imana sian Manado”\n“Eh tutu. Holan saminit pe” ninna sahalak nari.\nJadima. Dilean ma tingki tu si Binsar “Alai ndang boi ho jumolo da, jolo sai saejo angka silean ulos tohonan” ninna protokol i tu si Binsar.\n“Olo, Tulang, Mauliate” ninna si Binasar mansai elek.\nSae dilean angka ulos tohonan rodi na ringkot di ulaon i. Denggan jala bage parjongjong ni protokol i mandok hatana\n“Mauliate ma di Tuhan. Santabi di ulaon namarsangap namartuan on. Disi ala holong ni roha namarale ale. Adong do ro donganni boru nami on sian Manado.” Pintor humusor si Binsar sian hundulan na didapothon protokol i. “Hu pasahat ma tu langkam” disurdukhon protokol i mic tu si Binsar.\n“Gabe ma tutu jala Horas” ninna si Binsar mamuhai hatana. Alai lalap do dipasuman songon na mangapus ilu, ndung dibereng si Vannesa tarilu. Diapus si Vannesa jo iluna.\n“Holan ahu do utusan sian ale-ale ta na Adong di Manado. Dongan sa singkola dohot dongan sa parmeaman. Las ma roham itokku tungpe holan ahu naboi mangadopi ulaon ta on. Ndang alani losok ni roha manang alani holit. Jala tangkas do taboto sude ale-alenta parkarejo do ndang boi manigor dohot. Dibahen i adong dison dipatupa hami angka ale-alem songon tanda naparsidohot do hami marlasni roha. Songon dia pe na nilean nami on, unang ida itoku sian argana manang sian rumang. Lasma roham manjalo” dilean si Binsar kado nai. Tung pe holan imana manuhor dohot patupahon alai ditingki mangalean sian ale ale do di dok imana.\nSongot situtu do rohani si Vannesa mambege hata “ITO” nanidok ni si Binsar. On dope dibege imanai saleleng nasida marsitandaan. Maraburan ilu ni si Vannesa nungga sai diapus nian lalap do sai maraburan garida lam doras panetek nai sampe hohar make-up na.\n🎶sadarion nama marhasotohan ho, Ito. Ima napililtimi saonari. Gabe laekki. Ingot mai Ito, diangka hata podaki. Burju ma ho tu laeki, nang dohot hula hula mi.. 🎶\nGabe marende si Binsar nungga siat mamiding naing ma mamolok. Nungga dilean tingki tu imana laos naing lomona. Diganti muse lirik ni endei. Sian “Amang gabe dibaen itokku” nungga sai digoit protokol i nian laos paula so dihilala si Binsar do lam di endehon endei. So jolo mangido imana kunci ni endei i tu parmusik hape laos malo do parmusik i boi diihuthon soarani si Binsar. Marjojor angka natorop ro manumbang, dipansolothon tu tanganni si Binsar.\n🎶laos bahen itoma, laeki nang dohot simatuami. Torsongon holongmi tu natua tuamon na seleleng on🎶\nmanetek muse ma iluni si Binsar ndung mangendehon i. Manetek muse ilu sian simalolong ni Inong ni si Vannesa dohot angina. Gabe jojor do angka ari nasalpu nahea binolusna dohot si Vannesa. Songoni nang si Vannesa lam durus ilu nai marjullak jullak.\n🎶anggiat ma ito, maranak marboru ho dohot laeki🎶\n“Mauliate” ninna si Binsar dilap iluna. (Marudut - Bersambung)\nPenulis : Erikson Simarmata\nBy BT di Selasa, Maret 12, 2019


Panurat Alm St. D.P. Hutagalung (Opung ni si Salomo): PATUA HATA LAOS MARHUSIP\nDi Pomparan ni Guru Mangaloksa si Opat Pisorani holan Raja na Barat dohot Raja Hutagalung na ma ra na sai tong saulaon. Anggo di nadua Ompunai nunga sipata idaon na so saulaon nasida umpamana : Raja Hutapea dohot Raja Lumbantobing, jala di Jakarta on Raja Panggabean Lumbanratus dohot Lumban Siagian ndang apala saulaon be dohot Raja Simarangkir.\nDibaheni, tama hita namardongan tubu Pomparan ni si Raja Hutagalung masipasangapan namarhaha-maranggi di sude ulaon paradatoni, asa sude renta jala marlas ni roha mandok mauliate tu Tuhanta Pardenggan Basai.\nC. ULAON ADAT PRAKTIS\nAla Ulaon Adat Praktis do nanaeng padomu-domuonta songon nasomal taulahon dihuta pangarantoan di Jakarta dohot nahumaliangna, ra didok roha ndang pola jolo tataringoti angka ulaon adat namasa diangka luat naasing tarlobi ulaon adat namasa di Bona ni Pasogit. Alai sai ni surathon do asa adong songon pandangan di hita.\nManambai parbinotoanta taringot di Paradaton nalobi lengkap, boi ma jahaonta diangka Buku-Buku Adat napinature ni sada-sada Marga. Molo isi ni Silindung do panurat ni Buku Adat ba tar-gumodang ma disi idaon Adat ni Silindung, songoni do nang angka dongan nasian Toba, Samosir, Humbang, Angkola, Hullang, Karo, Simalungun d.n.a. Molo boi sude do Paradaton ni sada sada luat manang marga ingkon botoonta pinomat ni holan umbotosa (passip), asa molo disada-sada tingki ingkon berhadapan hita dohot nasida di angka paradaton unang gabe logam-logamon hita.\nAlai molo pajumpang iba dohot namasa sisongoni, pantun ma iba marpanungkun, nipatutoru diri asa dipasangap dongani iba. Ingkon parbahul-bahul nabolon do Raja Adat diadopan ni angka Dongan Tubu, songoni nang di tonga-tonga ni maujana.\nMolo naeng mangadopi marga naasing, laho mamungka partondongon, ingkon pantun disude panghataion, unang herma-herma.\nDiposting oleh H. Tondang (Am. Joshua) di Cibitung, Jam : 09.19


JINGGA SENJA is.....S U N S E T: BOASA INGKON IMPOR LASIAK\nBOASA INGKON IMPOR LASIAK\nDung sae ari pesta natal dohot taon baru sai jotjot do ro udan, ai ido somalna, sega ma parbue ni lasiak, ujungna otikma lasiak di onan, argana pe habang sahat tu Rp 150.000 sakilo. Sadia arga ni lasiak dihutamu ?.\nTuani ma naung salpu ari pesta dohot taon baru. Boama i molo hurang siak ni jagal, hurang manggoit ma panghilalaan.\nAla argana, marsangkap do Pamarenta naeng impor lasiak lau holan asa tabo panganon sude sipanganon. Hape songoni ma bidang ni tano di negara on, songoni dihutanta. Ala ni losok ni roha do lao manuan lasiak dihuta, manang na lao do angka naposo bulung mangaranto ndang adong na lao manuan ?\nHubege sian pulau Lombok, asal ni lasiak, sega parbue ni lasiak ala udan. Dungi angka naposo tumagon do lao gabe TKI/TKW tu huta sileban. Tiap ari kapal mamboan jolma tu Bali, tu Jawa torus ma tu huta sileban.\nNuaeng lasiak godang ro sian Sulawesi Utara. Hupikkiri boasa ndang sian huta nami ?. Di huta nami mura hian do mananom lasiak on, jala hatop do marpabue.Boasa ndang disuan lasiak di sude Kabupaten ?. Bahat do contoh mananom cabe di You tube. Na ummahat do gabe PNS angka naposo ?\nNaso mangolu do lasiak di huta na ngali, songon Kabanjahe, umbaen na holan mananom sayur naeng gadison tu Singapura.\nHolan sungkun sungkun do dirohangku. Alusi angka dongan ma di partukkoan GPPP on. Mauliate.\nPosted by Pinondang Situmeang at 10:27 PM


Patua Hata / Marhusip | Website Pormantis\nPatua Hata / Marhusip\n“Di hamu pamoruonnami na ro mandapothon hami di tingki on (molo diboto, margana ma dijouhon). Nunga ro hamu mandapothon hami, jadi apala dia do lapatan ni haroromuna, tangkas ma paboa hamu.”\nBagot namrhalto Natubu dirobean,\n“Tarsonggot do hami umbege alu-aluna i, nang pe las roha-nami. Alana, tingkos do di rohanami, ro anaknami tu bagas muna on. Alai, molo hurimangi hami dirinami tung na so barani dope hami mandapothon Raja i, molo sian keadaannami.. Alai, ala las ni roha dohot holong do namamboan hami dohot anaknami ro tu jolo ni Raja i di tingki on, jala nunga tangkas huida hami, minar-minar do bohimuna manjangkon haroronami, on pe Tulang naburju, molo tung siat elek-elek pangidoannami, asa unang holan hata ni naposo be hata ni nasida nadua i, asa tatingkathon nian gabe hata ni angka natua-tua.\n2. Simandokhon/simanggokhon (iboto ni boru muli naung hot ripe, molo so adong boi do sian ama manang ompung martinodohon, Alai molo doli-doli boi do pasahaton ima “Tali ni Horbo”),\nRaja Parhata ni Parboru: Asa sude hita mambege dohot mamboto angka aha natahatai dohot Rangrangi di Parhusiponta sadarion, denggan ma Boru nami manjahahon mulai sian atas sahat tu parpudina. Pinasahat ma tingki tu Boru namanurat isi ni Parhusipon.


MOLO DUNG ARINA, TU HALANGULU DO – TanoBatak\nMolo di jabu ruma Batak, marbagian-bagian do goar ni inganan, jabu bona, jabu soding, jabu suhat dohot sitampar piring. Jabu bona do ummangat sian natolu on. Humaliang bagas i do inganan parpeak ni na opat on, ditonga-tonga ma tataring jala ima nidokna talaga. I do umbahen didok hudon panjaean, talaga olat-olat. Ianggo angka jabu si nuaeng on ndang tardok be manggoari songon na opat di jabu Ruma i, sae ma holan dua pandohan talaga dohot halangulu.\nSai dipodai natuatua do anakhonna asa suman parhundulna, lapatanna; diboto horongna na patut hundul di halangulu manang ditalaga. Ndada holan manjamoti asa unang jurgang parhundulna. Tarpinsang do halak molo so diboto inganan parhundulna, jala molo sai olo marsoluk tu halangulu, lumobi molo jurgang muse parhundulna.\nAngka Raja, natua-tua, natunggane, haha, hulahula do na patut pajoloon hundul di halangulu. Ia di talaga, ima horong ni naposo, boru, anak dohot angka nahombar tusi. Dipodahon natuatua do asa hundul dihalangulu na patut tu halangulu, hundul ma ditalaga napatut tu talaga.\nSai marpangaradean do halak Batak di haroro ni Raja nasangap mengebati bagasna. I do umbahen sai adong lage tiar natalup hundulan ni Raja, alana ndang patumangon Raja hundul di rere. Sipasangapon do Raja, tomuon sian harbangan, iringhonon di alaman, tateaon tu jabu, paojahon hundul di atas ni lage tiar.\nTartiha do nampuna jabu molo dung bongot Raja tu bagsana, alai rundut dibagasan, tondan Raja ndang juguk ala leleng didiori lagena huhut dipatiur narundutna. Ima nanidokna jolma na so marpangaradean dohot na so marpanghirimon. Ndang ditagam jala dang dihirim na laho ro raja nasangap mangebati bagasna. Jambulan ni tunggane boru gae-giu do songon jambulan ni parsigira, pemput so martontu. Ama i pe gumuntarguntar songon na tubuan posoposo, tarlonggam ma na sajabu i dibahen hasangapon ni raja naro i.\nTung beha pe rundut ni pangalaho ni halak na niebatan ni Raja Nasangap, ndang mipo sahala sian ibana, alai na so marpangaradean i do na tartiha di ulaonna dohot pangalahona.\nMolo dung hundul Raja di halangulu, somalna ndang piga halak barani hundul di lambungna. Sai matua didompakhon do i huhut managam angka hata poda sitangihononna.\nSipata di tohap hatungganeon, adong do na talup hundul di halangulu rap dohot natuatua napinaraja, alai disuhat ginjangna dililit bolonna, ndang manigor hojor ibana manahopi na so rombangna. Ala dung dibereng angka natuatua do naung tama pangalahona tu hatungganeon, ujungna ditogu ma ibana tu halangulu.\nAlai adong do halak na so mananda dirina. Horong di talaga do ibana alai sai ditahopi tu halangulu. Dibereng do natuatua hundul ditalaga ala so siat be di halangulu ala ndang hum rohana manolothon dirina tu naponjot. Mangaranap ma angka siboto parruhutan, ujungna ditait ma nateal i tu talaga, dipasangap ma natuatua i tu halangulu. I do nian umbahen sai dipodahon angka natuatua; unang sai ala natinogu iba asa tu halangulu, unang sai ala natinait iba asa tu talaga.\nDohot do natorasna marlea molo tartiha ianakhonna ala ni pangalahona, ima angka na so umboto parhundulna. Lumobi ma i na sai olo marsoluk tu halangulu, na so olo pasangaphon natumua sian dibana, na so umboto pasangap Raja dohot na so umboto ulaonna. Na hurang poda ma i didok, jala natorasna i didokma nabias di sangap, ai dipasombu ianakhonna marbangkohon lenjeng.\nDung lam mipo halak Batak sian ruhut Habatahon, lupa ma nang di ruhut ni tohap harajaon. Godang ma parajahon dirina marhite hamaloon manghatai dohot godang ni artana. Ndang tarida sian pangalahona hapalgeon ni parbinotoan mamboan ibana tu hatungganeon, sian i borhat tu harajaon. Sian parhobasan pe harorona nunga boi tu halangulu. Punggur-punggur nunga dibahen gabe sapa, parroha gurdung nunga dibangkit gabe raja.\nMolo di ruhut harajaon ni Batak adong do Patik ni Harajaon jala adong do ugari ni Raja. I do ditonggohon na gabe sihirimon di natorop sian Raja na ojak di nasida; pahothon tona, simemehon poda, pangaramoti di patik, pangihutan di uhum; Pamuro so mantat sior, parmahan so mantat batahi. Na di pudi dipaima, na di jolo dieahi. Pangaluan ni nabibe, pangompasan ni namaliali. Naparungkar-rungkar bona, Raja ni parhuhuasi. Pandimunan ni hosa, pangaluan soro ni ari. Panungkunan di poda, na uja manotari. Ompu raja ni tona, na uja mamodai. Parbue na so marlaok bota, na girgir manghobasi.\nDang haambatan mataniari binsar, molo dung tingkina ro panongosan sahala raja, ndang adong hamaloon dohot hatangkangon na boi mangambati ibana hundul di halangulu.\n4 respons untuk ‘MOLO DUNG ARINA, TU HALANGULU DO’\nWajah baru ate,\nJanuari 12, 2008 at 3:12 am\nPamor Ron Nessen Bakara berkata:\nMancai las do roha manjaha artikel ni Amang Naipospos on, songon iba angka naposo gabe godang do wawasan na tamba tarlumobi menyangkut habatakon.\n( Si Raja Oloan )\nJanuari 16, 2008 at 5:50 am\nmauliate godang tu bapa i..\nNi hirimm do Sipanot naginurat ni Laekku, alai molo pnarrohahon na masa di adopan niba di ganup ari tarlobi diparserahan on ,tung mansai maol do huhilala ulahonon ni sundut namangihut Lae.\nMasa ma nidokna “degradasi Ugari” . Di Jogja be masa do i Lae.\nManghais pe nga maol ba lam ma martuduk nga tung massai Posa.\n” jeruk makan jeruk nama Laekku”


ANAK TUBU BORU SORANG 7 – TanoBatak\nANAK TUBU BORU SORANG 7\nPenulis : Raja Bilher Marpaung ( Ompu Miduk)\nDi tingki parunjuhon dipasahat parboru dohot paranak ma jambar ni tulang ni pangoli, adong na manggoari tintin marangkup. Ndang binoto manang sian dia mula ni hata i. Di toru ni taon 1970 ndang apala masa dope i.\nNaginoaran tintin ima sada tanda. Di halak Batak pe masa do tintin situalang. Molo mangaririt najolo anak ni raja, dipatopahon ma tintin na gabe tanda hata. Di dirumbuk ma i tu jari situalang, dung sidung dipasahat ma i tu boru na niriritna i. Angkup ni i dilehon ma hepeng asa adong lehonon ni boru na niriritna i tu donganna sapodoman.\nHata panandaon na ro do i sian hata “tanda”. Ianggo najolo mansai godang do hata panandaon di angka na naeng marunjuk, ima tanda rupa. Dipatupa ma i marhite na pajumpang di dalan, di onan manang di hauma dohot di pargadongan. Tanda sian jabu; ima panghataion di namarbaju dohot doli-doli naung masitomuan. Ditinggalhon doli-doli ma hepeng manang barangna ingot-ingot ni panghataion.\nTarintin lapatanna partanda. Lapatanna; Adong ma sampulu anak ni manuk ni dongan, pinangido ma sada anak ni manukna i. Molo dilehon, tinarintinan ma pat ni manuk i. Somalna bonang do dibahen tarintin ni manuk i. Molo ro muse na asing mangido anak ni manukna i, ndang todoonna be anak ni manuk i molo naung ditarintini. Molo dung boi sirang anak ni manuk i dialap namanarintinni ma i, jala dilehon ma adatna tu parmanuk i, ima naginoaran na, tobus tarintin.\nUgari ni halak Batak do mandok: Dangka do dupang, amak do rere. Ama do tulang, anak do bere. Bere naginoaran ima baoa tubu ni ibotoniba. Ibebere, ima boru natinubuhon ni ibotoniba. Alai molo manjalohon parjambaran bere baoa i dihorong ni boru do nasida. Jala hatandaanna ndang hea digorahon jambar bere naposo dohot bere natua-tua.\nMolo so boi dipangolihon natorasna anakna ala ni pogos dohot na tading maetek, tihas do di tulangna molo so dipangolihon berena. Manang naboru ni ise pe marga na asing dialap berena i, tong do i dietong boru ni tulang, hot do jabu i, hot margulang-gulang, boru ni ise pe nanioli i, hot do i boru ni tulang.\nMolo laho mangoli sada doli-doli tu boru ni halak, diboan natorasna do anakna i jumolo tu huta ni tulangna, laho manulangi tulangna i, mardongan indahan nalas dohot marangkup juhut natabo. Ditingki namanulangi tulangna i berena, disi ma dipasahat tu tulangna i tobus ni tarintin marangkup asa digabei tulangna i ibana. Jala diadopi dongan sahuta ni tulang na i do i, songon napatubotohon, ipe asa boi tulangna i martogi di pesta unjuk ni berena. Molo dung dipesta unjuk, sian sinamot najinalo ni simatua ni namarunjuk i do siragihonon na tu tulang ni pangoli jala songon i dope paradaton sampe ditaon 1979-an.\nGodang do na sange pangantusion taringot hata painundun Di namasa si nuaeng on gabe tulang ni namangoli do didok painundun. Mangihuthon hatorangan ni angka natua-tua, ndang hea margoar painundun ianggo apala tulangna. Songon hatoranganna; Muli ma sada namarbaju dao sian luat ni natorasna, dijalahi ma di luat hamulianna i marga ni natorasna, manang natorasna i mangalului dongantubuna. Dipasahat natoras ni namuli ma i tu dongan tubuna i, didok: “Ho ma painundun tu borunta on, ai boru ni hahana do boru ni anggina, boru ni anggina do boru ni hahana”, ninna. Jala dipillit do i tu tarombo na sumolhot. Ima na ginoaran Painundun (pengasuh). Dipadenggan do jambar ni upa painundun.\nDi sada tingki ro do namarhasohotan i manopot painundun mamboan sipanganon, songon napabotohon tu dongan sahuta dohot dongan tubu ni painundun i, asa boi ibana martogi molo adong siulaon namangihut tu boruna i. Adat na hot do i di Habatahon jala mangalehon ulos do painundun di tingki pesta parunjuhon i. Jala ndang jadi joloan ni ulos sigohi rambuan ulos painundun.\nMasa ma pesta di sada luat, dibagi pande juhut ma jambar. Ala marsigodangi do saotik, pintor ro ma sahalak sian namanjalosa: “Dia do na binahenmon? Apasmu do on, songon na asing pananda-nandam tu ahu”, ninna. Nadeba, marbagi lompan ma parhobas, ala adong do sisolhotna na mangan di pesta i gabe dua hali dilompani hape tu angka na asing dimetmeti lompanna. Gabe hona asup ma si bagi lompan: “Asing ho, manandai ho. Sude do naro on tutur ni suhut on”, ninna.\nPanimpulina: Na uli do hata tanda dohot panandaon, mamereng hapeahanna do i, dohot di tingkina. Alai hata ni sijolo-jolo tubu, molo mangalehon jambar hepeng tu hulahula didok nasida do Batu ni sulang lomuk tua dohot somba ni uhum.\nNang najolo nunga tibu masa patortor parumaen, ido umbahen adong hata mandok ditomu-tomu ogung dohot dialap ogung. Songon on ma hatorangan ni natua-tua na hot di ruhut: Dung sahat parumaen tu huta ni paranak dijomput natua-tua do sipirnitondi ni parumaen dohot anak ima patandahon naung gabe paniaran ni marga i namarhamuliaan i.\nManortor ma na sahasuhuton dohot anak, parumaen rap dohot soripada ni na sahasuhuton, ima digoari tortor paniaran, jala mambuat tua ni gondang. Dung sidung mambuat tua ni gondang, dipator-tor ma parumaen dohot anak, holan natoras ni pangoli do dohot mangangkupi tortor i mangido gondang manang gonsi. Ditingki patortor parumaen do ro angka tutur mangolopi huhut mangalehon lomuk tua ni namarunjuk; digoari do i muse olop-olop.\nNamasa sinuaeng on nunga olo manghihut sude manortor dongan tubu ni hasuhuton, ngap-ngap ma roha ni tutur, ise ma olopanna, ise so olopanna. Molo holan na marunjuk i do diolopi olo adong sarita ni roha ni namardongan tubu, ndang hadosdosan pandaraman ni jolma, songon jari-jari do i marsiganjang-ganjang i. Gabe olo ma gumodang uang pangaluaran uang olop-olop sian tumpak silehononna. Hata Batak mandok unang gumodang napinangpanghon sian nanilompa-lompa.\nDung sidung mambuat tua ni gondang hasuhuton dohot pator-tor parumaen mardalan ma paradaton. Molo mangkuling ogung do, nang ditingki manghatahon pinggan panunghunan sude do i digohi ogung sabangunan. Laos songon i dinalaho pasahathon paruloson rodi sude angka nahombar tu ulaon unjuk i.\nHatorangan najempek; Molo opat manjalo ulos, opat ma jong-jong sian parboru sipasahat ulos i, jolo didok ma hata pasu-pasuan, asa rap manguloshon tu naopat i, jolo dipangidohon namanguloshon do gonsina. Molo pitu manjalo ulos sian boru ni hasuhuton pitu ma jong-jong didok ma hata pasu-pasu, ipe asa rap manguloshon tu napitu i, jala tong-tong do i digohi gonsi-ogung. Songon i ma pardalan ni paradaton molo manghuling ogung agia pe pasahat todoan batu ni sulang, dohot somba ni uhum paranak tu parboru ingkon tong do i digohi ogung.\nMolo opat sijalo todoan, opat halak ma pasahathon i sian paranak. Jolo dihatahon ma dungkon i dijalo ma gonsina laos dipasahat ma jambar todoan i. Songon i ma sude ulaon adat namarudut dipesta unjuk i. Dung simpul sude namargoar paradaton, i pe asa digohi raja panggohi tu bona ni hasuhuton. Raja panggohi di ulaon unjuk, sian horong ni parboru do i.\nNamasa sinuaeng on molo dipalolo hasuhuton musik ganti ni ogung sabangunan ndang sidung dope didok hata pasu-pasuan nungnga manghuling musik jala didongani parende. Hata Batak mandok, unang niende-endean ulaon namarsintuhu, asa marhantus siulaon (hikmad).\nDungkon adong manang piga-piga ari namarhasohotan i pinahuta, diboan simatuana boru ma parumaenna maronan, ima naginoaran mangebang. Dihunti ma lampet dibagasan tandok, asa adong silehon-lehon nasida tu angka dongan dohot tutur napajumpang di dalan dohot di onan, angka tutur na so sanga ro tu pesta i, disi ma dipasahat be siluana ganti ni tumpakna. Di angka naboi, olo do namboruna manuhor pangkean ni inang naposona i, ima sada arga ni ugari ni halak Batak. (Marudut dope)\nSatu respons untuk “ANAK TUBU BORU SORANG 7”\nlae Monang, molo marboru nitulang sahalak doli-doli tuise do pasahatonna tintin marangkup, manang dang adong disibe pasahaton sisongoni di ulaon unjuk i ?\n*** Dang mardalan tintin marangkup molo marboru tulang, ai sijalo bagian sian sinamot do tulang i na gabe simatua. Ima partanda diloloan, molo so mardalan tintin marangkup, partiga sendor pe diboto ma, na marboru tulang do i. Alai nuaeng nungga samak, tar di lehon tu haha/anggi partubu, gabe samak nama, hepengon.\nJuli 16, 2007 at 2:58 am


Torsa 01 | ULTOP ULTOP\nAdong ma najolo sada halak, namorgoar Mortua Rajadoli, sada do anakna. Dung magodang anakna i, disuru ma ibana mangoli alai ndang olo. Alai dung sai didasdas anakna i, so olo, didok amana i ma sipaingotna songon on: “Ale amang! Ndang hatingkian pambahen ni Debata, atik andor na jolojolo tos, manang punggur na jolojolo madabu; molo tung di suda ni hosangkon nama ho asa mangoli, sai ingot damang ma hatangkon: So tung mangoli damang tu boru ni nambura maduma, manang tu boru ni nambura mamora; ai ia ro halak napogos marsali tu halak na songon i, molo salpu sadari padan panggarar ni porutang i di utang na; manigor so tartaon do pangkuling ni i. Na pis do mata ni i di na pogos, jala na lea do rohana di na dangol. Ai songon i do pangalaho ni jolma, naung sian gambo i gabe tardarat, muba do talmis ni porhatahatana. Asa molo tung mangoli damang sogot, oli ma boru ni raja naung leleng manang pinompar ni na mora hian. Ai tung sura pe pogos porniahapan di nasida, sai natureture do i morpangalaho dohot morpangkuling; butong pe i, sopola panihalnihalon, male pe i, so pola mortutungkian, ala naung dipeami hian dirina di haraparon manang dihabosuron.”\nNdang pola sadia leleng nari mate ma Mortua Rajadoli, jadi disuru inana ma anak na i mangoli. Diunjuni roha ni anah i ma hata sipaingot ni amana na jolo, asa tangkas diboto sintongna. Ditopot ma boru ni nambura mamora; dung saut di ibana boru i, dihapadothon ma mulaulaon. Alai di na sadari laho ma hela i mordengke mangihuthon angka dongan na, isi ni luat i, dirimpu rohana, lomo roha ni simatuana di na niulana i. Dung bot ari, ro ma ibana sian pordengkean i mamboan godang dengke, jadi dilehon ma tu simatuana.\nMuruk situtu ma simatua na i manjalo dengke i, songon on ma didok, “Ilangki ale amang, dibahen hamu na sai godang siulaon di huta on, so dung hurangan ingkau hamu di bagas on, tung gabe dipaurak hamu hami morhite sian porualaonmuna on!”\nJadi didok hela na i ma,”Manangko do iba da inang maila, matua adat ni sipanganon do buaton! Anggo morujuuju jadi do, unang tung i do pinaulaula ganup ari. Gari ondop ni ula, nda tung pola haurahan i; ai ndada adong jolma i na marlobilobi sai nahurangan do; ai na tabo do ale inang na binuat ni tangan.”\n“Olo da amang, morrupa do ulaon ni hela ni namora; di huta ma hamu so, molo soringkot rohamu mulaulaon!’ ninna simatua na i.\nJadi sai so ma hela i di huta, ndang olo be ibana mulaulaon songon nasailaon.\nAlai dibagasan na gumaleamleam i hela i di huta, dipangido rohana ma, ibana naeng mordalani, jala laos diida ma sangkot bodil di rompean i. Ala ni i ditahi rohana ma laho mangiran tu harangan. Marsogot ni ari i laho ma ibana mangiran, jadi dapotsa ma sada aili; las ma roha ni simatuana i manjalo nabinoan ni hela na i.Saleleng diula ibana pangiranon i, ganup laho muli ibana, sai adong do diboan. Dung i di na sadari diujuni helana i ma simatuana i songon on. Dipangido hela i ma tu simatuana ingkon dohot tunggane na i mangiran ursa na bolonna sahali i, asa dapot. Jadi dioloi simatuana i ma pangidoan ni helana i, alai di na laho borhat nasida na mangiran i, didok simatuana i ma sipaingotna “Maol bahen hamu laemi, manatmanat hamu mamodil!”\n“Olo,” ninna hela i, jadi borhat ma nasida. Dung sahat nasida ro di inganan ni ursa i, dipajuju baoa i ma biangna Sigompulmarunung-unung mangkehe ursa i. Dung hehe ursa i, dibodil ma, laos mate. Dungkon ni dung peak ursa na binodil na i, morsurak ma tunggane na i sian las ni rohana. Dung sahat nasida ro di hamatean ni ursa i, ditallihi hela i ma anak raras, paulihon sada pansapansa inganan ni tunggane na i, tipak dipauli morsopo.\nJadi dung sun dipauli pansa i, ro ma hatana tu laena i songon on, “Ale lae, peak do nuaeng di jolonta ursa na tabodil i; alai beha ma nuaeng roham? Talapa annon ursa on, so manang na tarboan hita sude tu huta: husuru hamu annon tu huta mangalapi amanta asa adong donganta mamboan, atik mabiar hamu di dalan. Dumenggan ma anggo di rohangku di pansa on hamu modommodom mangingani ursa on, asa laho ahu tu huta mangalapi.”\nDisahe nasida ma ursa i, jala diporlehon ma bagian ni ginuk na ro i; dung i muli nasida. Andorang di na mardalan i nasida, diingot baoa i ma poda ni amana na hinan, na mandok: na so siolion boru ni nambura maduma dohot boru ni nambura mamora. “Songon on ma hape partorangna,” ninna rohana dibagasan.\nJadi dung sahat nasida ro di huta, didok baoa i ma hatana, “Gomgom dihamu ma borumu! Paulak hamu ma nasa sinamot naung jinalomuna; ai dang adong huida holong ni rohamu di ahu! Aut na tutu hape mate laengki binahenni otongku, napaihutonmuna do hape dagingkon tu si. On pe gabe ma hita!” ninna; jadi laho ma ibana.\nDung sirang ibana sian boru ni nambura mamora, ditopot muse ma boru ni nambura maduma.. Suang songon pangalahona di bagas ni nambura mamora, dibahen pangalahona di bagas ni nambura maduma, mordengke dohot morburu. Alai dihilala rohana ma disi dos do, ndang dia imbar ni pangalaho ni i. Sian i pe laos sirang boti do anak ni Mortua Rajadoli.\nAsa dung sirang baoa ondeng sian boru ni nambura maduma, ditopot ma boru ni pinompar ni Raja naung leleng, alai nunga humurang anggo diporbuaton. Dung morujung langkan di si, diula ma disi ulaon hapadoton, porumaon ro di pordengkeon. Las situtu roha ni simatuana i mida helana i, jala sai mortaho ma simatuana i, ganup manjalo dengke na sian tangan ni helana i. Diula hela i huhut porburuon; ganup ro ibana sian pangirananna, sai adong do diboan ursa manang hije. Alai di na sadarfi diunjuni hela i ma roha ni simatuana i songon on. Diboan ma tungganena i tu pangiranan. Jadi dibodil nasida ma di si ursa rango nabolon. Dung mate ursa i, dipauli ma pansa songon naung pinajojor nangkin, dungi muli ma ibana. Alai dung mandapothon harbangan dibahen ma ibana songon na mangangguhi, didok ma, “Sapot ni nipingkon, ale inang! Mate laengku hubodil, hurimpu ursa!” ninna.\nDung sahat nasida ro di hamatean ni ursa i, diida simatuana i ma na mangolu do hape anak na i, jala paadopadop ursa rango na bolon. Jadi mornida i simatuana i, muruk situtu ma ibana tu helana i, “Boasa ma pola songon i bahenon ni damang tu hami! Pola songon na samburan rohanami dibahen hamu! Nang tung sura na tutu mate laemi, ba dia ma bahenonnami tu hamu? Tung tarpaihut hami ma na mangolu tu naung mate? Dao ma i! Ipe muli ma hita, taboan ma ursa on, assa gira niupa hamu dohot laem di huta!”\n6 responses to “Torsa 01”\njesbun | 9 April 2013 at 12:01 am | Reply\nultopultop | 25 April 2013 at 3:31 pm | Reply\njesbun | 9 April 2013 at 12:02 am | Reply\nmauliate ma ama di naung mambagi cerita on\nr0ny tobing | 16 September 2013 at 4:46 am | Reply\nmauliate di caritaon, na boi gabe jamita tu na manjahasa.\nultopultop | 25 September 2013 at 10:28 am | Reply\nHoras ma di hita sudena


Unang dok naso cinta au tu ho Unang dok naso sayang hasian Unang dok dang setia au tu ho Holong hi cintakki holan sasada ho Ninna do mandok naso cinta au tu ho Ninna do mandok naung muba holong hi Sumpah mate au cinta hian au tu ho Holan ho dirohakki saleleng ngolukki Reff.... Hu haholongi ho Tudoshon dirikkon hasian Husayangi ho Salelengni ...\nlirik lagu dongani ma ahu. hu holongi ho tudoshon dirikkon. dang arta manang rupami na huida sian ho. atik adong hubaen nahurang nasailaon. anju ma au hasian oloan hu do ho. ajari ma au pasonanghon ho. paloas ma au tong-tong raphon ho. sai jakkon ma au dongani ma au. rap hita nadua raphita nadua saleleng di ngolutta. atik adong hubaen nahurang ... Huhaholongi ho ngolungku, ai Ho do alealengki. Sai naeng tongtong Ho pujionku, saleleng au sinondangMi. Holong mamolin rohangki, di Ho o Jesuski. 3. Unang dok naso cinta au tu ho Unang dok naso sayang hasian Unang dok dang setia au tu ho Holong hi cintakki holan sasada ho Ninna do mandok naso cinta au tu ho Ninna do mandok naung muba holong hi Sumpah mate au cinta hian au tu ho Holan ho dirohakki saleleng ngolukki Reff.... Hu haholongi ho Tudoshon dirikkon hasian Husayangi ho Salelengni ...\nBagi kalian yang ingin menyanyikan lagu Dongani Ma Au, berikut ini akan kami berikan lirik lagunya: Lirik Lagu Batak Dongani Ma Au – Tourtoba. Judul : Dongani Ma Au ; Cipt : William Star Naibaho; Hu holongi ho tudoshon dirikkon. Dang arta manang rupami na huida sian ho. Atik adong hubaen nahurang nasailaon. Anju ma au hasian oloan hu do ho\nJun 06, 2017 · holan au do mangantusi ho - ARGHANA TRIO ... ARG RECORD OFFICIAL 3,214,462 views. 4:40. 50+ videos Play all Mix - Trio Elexis - Dongani Ma Au YouTube; SHERLY TRIO ... Lirik Lagu Batak #1 ... Lirik Lagu Batak The Boy's Trio - Dongani Ma Au : Hu holongi ho tudoshon dirikkon Dang arta manang rupami na huida sian ho Atik adong hubaen nahurang nasailaon Anju ma ahu hasian oloan hu do ho Ajari ma ahu pasonanghon ho Paloas ma ahu tong-tong raphon ho Sai jakkon ma ahu dongani ma ahu Rap hita nadua raphita nadua saleleng di ngolutta Hu holongi ho tudoshon dirikkon Dang arta manang rupami na huida sian ho Atik adong hubaen nahurang nasailaon Anju ma au hasian oloan hu do ho Reff... Ajari ma au pasonanghon ho Paloas ma au tong-tong raphon ho Sai jakkon ma au dongani ma au Rap hita nadua raphita nadua saleleng di ngolutta\n102:13 Alai anggo Ho, ale Jahowa, sai marhabangsa do Ho salelenglelengna, jala marsundutsundut do parningotan di Ho. 102:14 Sai hehe ma Ho mambahen asi ni roham di Sion, ai nunga jumpang tingki parasi ni roha di ibana, nunga ro tingkina. 102:15 Ai holong situtu do roha ni angka naposom mida angka batu ni Sion, jala habot do rohanasida mida orbukna. Huhaholongi ho ngolungku, ai Ho do alealengki. Sai naeng tongtong Ho pujionku, saleleng au sinondangMi. Holong mamolin rohangki, di Ho o Jesuski. 3. Huhaholongi ho ngolungku, ai Ho do alealengki. Sai naeng tongtong Ho pujionku, saleleng au sinondangMi. Holong mamolin rohangki, di Ho o Jesuski. 3.\nAug 08, 2017 · Hu haholongi ho tudoshon dirikkon G D G Dang arta manang rupami na huida sian ho G C Atik adong hubaen nahurang nasailaon G D G D Anju ma au hasian oloan hu do ho https://gitarhot.blogspot.co.id REFF : G C Ajari ma au pasonanghon ho Hu holongi ho tudoshon dirikkon Dang arta manang rupami na huida sian ho Atik adong hubaen nahurang nasailaon Anju ma au hasian oloan hu do ho Reff... Ajari ma au pasonanghon ho Paloas ma au tong-tong raphon ho Sai jakkon ma au dongani ma au Rap hita nadua raphita nadua saleleng di ngolutta Mar 30, 2016 · hasian ku da na lagu. ... Otik do tikki hupangido sian ho. ... Hu ha holongi ho tudoshon dirikkon Dang arta manang rupami na huida sian ho Apr 08, 2014 · TUNG SO TARLUPAHON, HO DO HASIAN. Viky Sianipar Ft. Alsant Nababan - Aut Boi Nian - [Official Video] Toba Dreams Soundtrack - Duration: 4:51. Viky Sianipar 16,855,010 views Jul 25, 2014 · Hu holongi ho tudoshon dirikkon Dang arta manang rupami na huida sian ho Atik adong hubaen nahurang nasailaon Anju ma au hasian oloan hu do ho Ajari ma au pasonanghon ho Paloas ma au tong-tong raphon ho Sai jakkon ma au dongani ma au Rap hita nadua raphita nadua saleleng di ngolutta Atik adong hubaen nahurang nasailaon Anju ma au hasian hu ...\nAug 29, 2019 · Lirik lagu batak Dongani Ma Au Cipt. William Star Naibaho Hu holongi ho tudoshon dirikkon Dang arta manang rupami na huida sian ho Atik adong hubaen nahurang nasailaon Anju ma au hasian oloan hu do ho Ajari ma au pasonanghon ho Paloas ma au tong-tong raphon ho Sai jakkon ma au dongani ma au Rap hita nadua raphita nadua saleleng di... Berikut ini lirik lagu dan chord/kunci gitar Dongani Ma Au - The Boys Trio. selamat menikmati lirik lagu dan chord/kunci gitar Dongani Ma Au - The Boys Trio - Lagu Batak. Chord Gitar dan Lirik Lagu Batak - Dongani Ma Au The Boys Trio Intro : C F Dm G C G C F Hu haholongi ho tudoshon dirikkon Budi Doremi Tolong MP3 Download, Video 3gp & mp4. List download link Lagu MP3 Budi Doremi Tolong gratis and free streaming terbaru hanya di Stafaband Mar 30, 2016 · hasian ku da na lagu. ... Otik do tikki hupangido sian ho. ... Hu ha holongi ho tudoshon dirikkon Dang arta manang rupami na huida sian ho\nlirik lagu dongani ma ahu. hu holongi ho tudoshon dirikkon. dang arta manang rupami na huida sian ho. atik adong hubaen nahurang nasailaon. anju ma au hasian oloan hu do ho. ajari ma au pasonanghon ho. paloas ma au tong-tong raphon ho. sai jakkon ma au dongani ma au. rap hita nadua raphita nadua saleleng di ngolutta. atik adong hubaen nahurang ...


Alani Sigaret… – Amani Partogi\n← Lippat ma…..\nS i n a m o t →\nPosted on 16 September, 2009 by Hendry Lumban Gaol\nAi kan adong do turi-turian ni dongan taringot tu mobil on. Rupani bayon, sahalak parisap nautusan do. Sai hira lokomotip ni kareta api do pamangan i. Disada tikki, huroa lao ma rohana mamilang-milangi sigaret na tinutungna manang naung ni isapna.\nDietong – etong ibana ma sigaret on. Dihalihon ma muse tu na piga taon on. Hordit ma rohana , alana hape, dung dietong ibana, hola tolu taon dipaso namarisapi, nunga sae DePe ni AVANSA sada. Gabe di tahi rohana ma pasohon namarisap on, agiat pala tolu taon on.\nMolo naeng manuhor sigaret ibana tor hatop do lao tu bilutna, pamasukkon hepeng lao manuhor sigaret on tu celengan i. Tutu mada, tepma nunga tolu taon, disigat ma tabunganna, jala dibereng ma nunga massai godang hepengna.\nLao ma ibana tu diler, jala di pasaut ma mobil apansa i. Jala las ma rohana, marmobil na imbaru holan sian napasohon sigaret. Dung so marisap, mokmokan ibana, hahipason denggan jala boi muse marmobil.\nDiparsiajari ibana ma na mamboan motor on, ganup ari sahat tu na malo-malo otik ibana.\nDisada tikki, di bukka ibana ma kap ni mobil na i lao manussi, ai sahalak jolma na padot do ibana. Naso panagamanna, korsilet ma akki ni mobil i dibaen aek i, jala tor martimus ma huhut ma matutung.\nMarsurak ma namamereng, jala mandok api…api… …tolong. .tolong ..huhut mangalului aek.\nAlai anggo amattai, tenang sambing do ibana mamereng namasa i. Dang adong rohana idaon lao paittophon api na mulai marsidimbur on.\n‘Bereng i api i…nga galak neh…” INNA na deba\n“Lok ma disi,…loja nai hamu pamatehon i, haru au dang hu pamate api i..” ninna mangalusi.\nLongang ma hombar balokna marnidasa jala sukkun-sukkun. Narittik do huroa amattaon, nga matutung mobilna, didok dope songoni. Jadi disukkun sahalak ma” ai na rittik do huroa ho….nga matutung mobilmu, dipasobbu ho…”\nDungi dialusi amattai ma” Ai diboto hamuna do, na ikkon matutung hian do i. Ai hepeng manuhor sigarethu tolu taon on do hubaen manuhor i, jadi ikkon tu namatutung hian do halaon ni i…” ninna mangalusi… ..\nPos ini dipublikasikan di HATA SO PISIK dan tag turi-turian suhutan. Tandai permalink.\n6 thoughts on “Alani Sigaret…”\n24 September, 2009 pukul 12:20 am\t Balas\nJe, bohado urusanna tu diler? Ai holan DPna dope di garar. Hehehe.\n24 September, 2009 pukul 1:58 am\t Balas\nhehehe….tong ma ra dang marisap be ibana tolu taon nai….\n7 Desember, 2009 pukul 4:34 am\t Balas\nhahaha…molo dopanjang-ganjang manang disambung-sambung sigaret na diisap nai hurasa nga ganjang ni i sian pakkat tu medan akke.., sian dia ma dapot ni amani Latteung lbn.gaol on cerita on akke, HOras ma tu sude.\n8 Desember, 2009 pukul 12:34 am\t Balas\nベンゼドリン :hahaha…molo dopanjang-ganjang manang disambung-sambung sigaret na diisap nai hurasa nga ganjang ni i sian pakkat tu medan akke.., sian dia ma dapot ni amani Latteung lbn.gaol on cerita on akke, HOras ma tu sude.\nDang kodo sahat i lae, ai barkelok-kelok do dalan tu pakkat hahahah\nsalam kenal ma dihamu, mauliate telah berkunjung\n1 Januari, 2010 pukul 8:19 am\t Balas\nAlai taringot tu na mangultong sigaret on ma jo akke, appara.\nAdongma dua halak na mardongan, sahalak pangultong, rata rata ma dua bukkus Jarum super sadari dipasuda, molo dipadalan sigaret on, oloma sipata tolu bukkus, jala ingkon masuk do sipata stelan i. Sahalak nai dang pangultong, ringgas mangula siulaonna jala hemat.\nTabo do pardonganon nasida, ala ni i, molo adong kesulitan parhepengon di pangultong i, jala sai hatop hatop do mangurupi na so pangultong i, jala ndang pola diharaphon i lao paulahonna, alai huhut didok nanget: Orui hamu saotik lae na marrokkok i, ninna.\nSada tingki porluma muse hepang di pangultong i laho paborhathon anakna singkola, dipinjam ibana ma muse hepeng tu donganna i. Alai ninna ma mangalusi: Ai songon na so hea dope dipaulak hamu lae napininjam muna na saleleng on. Ai dungi muse, molo hulehon dope hapeng tu hamu lae, sai hira na au nama huhilala manuhor sigaret muna i siganup ari. Daong be lae bah, dang urupionhu be hamu…….ba pittor gotap ma pardonganon i. Hehehehe.\n1 Januari, 2010 pukul 9:12 am\t Balas\nporlu do baenon sahali-sahali songoni, haru iba dang marisab, dongan ma leanon manutungi hepeng i??..molo sahali-sahali, na denggan do leanon marisap dongan, alai molo patorus hu?…tunggu dulu..hehehhe


Wp/btm/Bagas Godang - Wikimedia Incubator\n< Wp | btmWp > btm > Bagas Godang\nBagas Godang ima bagas berarsitektur Mandailing dot kontruksi na khas. Bentuk na opat parsogi opat (persegi panjang) na I sangga dot ayu-ayu nagodang na jumbah na ganjil. Ruang nai terdiri gon ruang jolo, ruang tonga, ruang modom, dot dapur. Na I baen gon ayu, martaruma dot pitu sanga sambilan anak ni tangga, marpintu na bolak dot suara nai na gogo pala I buka. Kontruksi atap marbentuk tarup silengkung dolok songon tarup ni padati. Sada komplek dot Bagas Godang adong Sopo Godang, Sopo Jago, dot Sopo Eme. Sudena magadop tu Alaman Bolak.\nAlaman Bolak ima bidang alaman na bolakan dot datar. Selain I marfungsi tu tempat prosesi adat, ima jadi tempat markumpul ni masyarakat. Jot-jot juo idokon alaman bolak silangse utang. Maksudna ise pe na marlojong tu halaman i manjalaki keselamatan, ia ilindungi raja.\nSopo Godang imada tempat ni mamusyawarahkon peraturan adat. Salain I, tempat on juo i jadikon baen pertunjukkan kesenian, tempat marsiajar adat dot kerajinan, bisa juo jadi tempat ni musyafir bermalam.Marmocom patik, uhum, ugari, dot hapantuna lahir gon tempat on. I juo isiapkon tu manarima tamu-tamu na terhormat. I rancang martaruma dot inda mardinding so bisa panduduk mangikuti sude kegiatan I bagasan. Harana Sopo Godang I dokon Sopo Sio Rangcang Magodang, inganan ni partahian paradatan, parosu-rosuan ni hula dohot dongan.\nSopo Jago ima tempat naposo bulung juguk-juguk sekalian manjago keamanan desa.\nSopo Godang ima tempat manyimpan Gordang Sambilan sanga alat-alat seni kerajaan lain. Alat-alat i biasana ianggap sacral\nSopo Eme sanga Hopuk ima tempat manyimpan eme na mandung I ipanen, lambang kemakmuran I huta.\nSude komplek bagunan bagas Godang na jolo I inda marpagar. Sakalipe raja na manempatina, ima sude bagunan i anggap milik masyarakat dot I muliakon warga huta.\nI Mandailing, adong marmocom bentuk ni orgamen (hiasan) tradisional adong ita nida I bagian ni Tutup Ari gon Sopo Godang (Balai Sidang Adat) dot Bagas Godang (bagas Godang Ni Raja).\nI saro Mandailing, orgamen-orgamen i idokon bolang na marfungsi tu symbol sanga lambang na adong makna-makna na dalam tu masyarakat Mandailing.\nI bagasan adong nilai-nilai, gagasan-gagasan, konsep-konsep, norma-norma, kaidah-kaidah, hukum, dan ketentuan adat-istiadat na manjadi landasan i pengangan ibagasan mengharungi bahtera kehidupan. Bolang sanga ornament tradisional Mandailing na igunaon tu Tutup Ari marlambang ibaen gon tolu jenis material.\nTutup Ari Bagas Godang[edit | edit source]\nTumbuh-tumbuhan, songon batang bamboo na malambangkon huta sanga bona bulu, burangir sanga aropik namalambangkon Raja dot Namora Natoras songon ganan ni maido tolong, pusuk ni robung na idokon bindu namalambangkon adat Dalian na Tolu sanga adat Markoum-Sisolkot.\nHewan, songon Kalajengking dot Lipan namalambangkon “bisa” na adong kekuatan hukum, ulok namalambangkon kebesaran dot kemuliaan, parapoti namalambangkon kegiatan manjalaki nafkah get manghidupkon keluarga, tanduk ni orbo namalambangkon bangsawan.\nPeralatan hidup sehari-hari, songon timbangan dot pedang namalambangkon keadilan, tempurung namalambangkon pertolongan na namambutuhkon, loting namalambangkon usaha-usaha manjalaki nafkah, dot lain-lain nai.\nRetrieved from "https://incubator.wikimedia.org/w/index.php?title=Wp/btm/Bagas_Godang&oldid=5300557"\nThis page was last edited on 3 January 2022, at 19:21.


Jahowa do Panghirimonku" (Roma 8: 18-25) Pelita Batak Online\nSabtu, 14 Maret 2020 20:22:00\nJamita Evangelium, 15 Maret 2020, Minggu Okuli, "Sai tong do mangaranapi matangku dompak Jahowa"\nSian Parsameanta, STT-HKBP Pematangsiantar\nDung tubu hita tu portibion, mangolu jala mangula do hita mandungdung angka sidungdungonta di ngolu on, angka sintasinta be. Laho mandungdung angka sintasintanta i sipata sai taadopi do angka tantangan ni ngolu na so tarbahen hita sian gogonta sandiri mangatasisa. Sipata adong angka donganta jolma di portibion na mangadopi tantangan na tung dokdok situtu. Adong do i na ro sian dirinta sandiri. Adong do i na ro sian duru ni dirinta. Adong ala ni angka bencana alam, adong ala ni napinatupa ni halak, marsangajo manang ndang, , adong ala ni sahit, adong ala ni hagaleon ni dongantan na adong di humaliangta. Marragam tahe sibonsirina. Uju masa angka na so taradopi jotjot do hita mangalului angka pangurupion sian donganta jolma. Sipata rade do pangurupion i. Sipata ndang.\nMamaungka uju pesepese dope hita, sahat tu na dung matua situtu hita. Songon dia do angka na porsea di Debata mangadopi angka tantangan na so taratasisa i? Tu Debata do nasida/hita mangalualu. Tu Debata do matanta, tarlumobi mata ni partondionta mangalualu, mangaranap. Haposan do Ibana. I do na dihatindangkon angka na porsea na jolo sahat tu tingki on nang di tingki na naeng ro. Nunga bahat situtu angka na porsea i naung manghilalahon i: Mangaranapi matana dompak Jahowa, mangido dohot paimahon pangurupionNa, ala haposan do Ibana. Bahat do angka buku Biografi na digurithon angka na porsea i manghatindangkon i di ngolunasida.\nAla ni i do didok sahalak teolog ni Huria Katolik Roma na tarbarita, Hans Kueng, naung pensiun nuaeng di sada bukuna, Was ich glaube (2009, Indonesia: Aha/Dia na huhaporseai) songon on (Huhatahon sandiri): "Uju sahat hita tu sada partingkian, situasi dohot kondisi ni ngolunta, na di bagasanna tahilala na so tarbahen hita be manang aha, tahilala nunga talu hita, nunga hira manuk na peohon hita, nunga suda be gogonta mangadopi tantangan ni ngolu i, maheu tahilala, ndang adong be panghirimon, apala disi ma hita mangharingkothon Debata, apala disi do hita manghilala na adong do Ibana manangihon angka na mangaranapi dompak Debata. Gabe imbaru do haporseaonta. Gabe boi jala barani hita hehe. Gabe adong panghirimonta, na mamargogoihon hita imbaru mamungka ngolunta muse." Ala ni i do parPsalmen patolhashon isi ni haporseaonna mandok: "Sai tong do mangarapi matangku dompak Jahowa" (Psalmen 25: 15a).\nDi na taadopi nuaeng epidemi Virus Covid 19 na marmula di China, alai nuaeng nunga gabe pandemi di bahat negara di portibion, pola dijouhon uluan ni Badan Kesehatan PBB asa ganup negara patupa pernyataan Keadaan Darurat, sa nasa gogo dipatupa asa unang rarat virus on alai marujung ngolu, ingkon ganup do hita mangaranap dompak Jahowa, asa disurdukkon tanganna mangurupi hita di na tapatupa angka na ringkot laho pasohothon penyebaran virus on. Ganup ma angka ruas ni HKBP mangaranap dompak Jahowa asa disurdukhon tanganNa na gogo I mangurupi hita jolma pasohothonsa, molo tung pe ingkon marhite dalanNa sandiri, na so tardodo pingkiranta.\nAlai, panatapion ni matanta dompak Jahowa tapatupa ndang holan uju mangadopi tantangan na taadopi uju mangolu hita songon jolma. Alai panatapion na songon i mansai ringkot do tong tapatupa nang uju naeng marujung ngolunta di portibion. Unang mabiar hita disi. Alai asa hot mangaranap matanta dompak Jahowa, ai haposan do Ibana di hataNa, na diparade Ibana do hamuliaonta. I do na ginurithon ni apostel Paulus tu huria Rom bindu 8: 18-25 i, i ma na patolhashon na manghut on: "Dung mate pe pamatangta di portibion ndang disi ujung ni ngolunta on. Alai nang dung mate hita tapaima do hapapatar ni ari hamuliaon (Gorik: doxa) ni angka anak ni Debata di tingki na binuhul ni Debata. Mamungka sian na digurithon apostel i Roma 8: 18-25 i di taon 57 abad parjolo, ndang marnaro dope ari hamuliaonta songon angka anak ni Debata naung tinobus ni Jesus Kristus i. Atik pe ndang masa dope i, ingkon benget do hita na mangolu dohot hita naung monding paimaimahon i. I do ingkon haposanta di Minggu Okuli nuaeng on.\nBoasa ma ndang apala hata ni Debata na manjouhon tu hita asa mangaranapi dompak Jahowa uju mangadopi hamaolon ni ngolunta nuaeng gabe jamita di minggu Okuli sadarion dienet gabe jamita, alai apala hataNa na manjouhon tu hita asa tong mangaranapi dompak Jahowa, tu ari hapapatar ni hamuliaonta songon angka anak ni Debata di tingki na naeng ro i ma na sian Roma 8: 18-25?\nSuraon do ala ndang togu be panghirimonta di ari hamuliaonta i di tingki na naeng ro? Nunga holan manghirim di angka na boi patupaon ni Debata uju mangolu hita, ndang be sahat tu manghirim di sipatupaonNa di hita angka anak ni Debata di tingki na naeng ro. Molo i do, tontu ringkot do hataNa i gomos tatiop di tingki on. Di na paimahon i, ingkon benget (Gorik: hupomones) do hita. Molo benget hita disi, tarbahen hita ma nang benget manghirim (ayat 25).\nTarimangrimangi ma hatani Tuhanta i, tahaporseai ma na haposan do Debata di sangkapNa.(*)\nOleh: Pdt. Dr. Robinson Butarbutar, Parsameanta, STT-HKBP, PematangsiantarPatujoloSomal do di parmingguon parningotan di hasasaor ni Tondi Porbadia di angka huria di portibion nasailaon dienet ba\nJamita Evangelium, 28 Oktober 2018 (90 tahun Sumpah Pemuda) Minggu XXII Dung Trinitatis "Huria Mangulahon Ulaon Parasinirohaon" (Jesaya 58: 4-12)\nSian Parsameanta: Pdt Dr Robinson ButarbutarUlaon parasinirohaon solhot do i tu hajolmaon. Molo taida angka donganta jolma mian manang mangolu di bagasan sada kondisi ni ngolu na tung maol situtu, mad\nSian Pdt Dr. Robinson ButarbutarDi taon 2009 dipillit Sinode ni Parsaoran ni Angka Huria Protestan (Lutheran, Reform, dohot Unitarian) di Jerman (EKD, German: Evangelische Kirche in Deutschland)


Ketua Adat Huta Tungko Nisolu taringot tu PT. TPL - bataktoday.com\nKamis, 27 April 2017 Kamis, 27 April 2017 oleh admin\nadmin-BERITA TERBARU, Blusukan Batak, Headline, news, Pilihan Redaksi, politik dan hukum, Top News\nDirman Rajagukguk, Ketua Adat Tungko Nisolu (bataktoday/ajvg)\nDi na pajuppang silului barita ni BatakToday dohot Amang Dirman Rajagukguk, i ma Ketua Adat Huta Tungko Nisolu, sian Desa Parsoburan Barat, Kecamatan habinsaran, Kabupaten Toba Samosir, ima tikki paimahon sidang ni ibana di Pengadilan Negeri Balige, Rabu (26/04/2017), sanga do makkatai dohot ibana taringot tu boha ma parsahatna gabe diboan tu pengadilan di ombas on.\nBarita na hombar: Ketua Adat Huta Tungko Nisolu Dituntut 10 Bulan Penjara\nDi nion ma hatorangan dohot pandok ni Amang Dirman Rajagukguk taringot tu na marulak-ulak ibana diaduhon par PT.Toba Pulp Lestari tu Polisi ni Negara on, ima na tu Polsek Habinsaran dohot Polres Toba Samosir. Di siala dibagasan hata Toba do pakkataion i, jai laos di bagasan hata Toba ma dibahen barito on. Songon on ma pandok ni Amang Dirman Rajagukguk….\n“Pada waktu i, dang sae dope kantor Polres na i Porsea, i son dope Polres, i Balige on. Toluari dua orngin ma au i son, ittor ipaulak ma. Ipaulak halahi do langsung tu jabu. Taun 2011 ma i, penahanan do langsung. Tong ma songon on, na itudu do au manabai hau. Ternyata dang adong jelas,”\nJadi di taun 2011, ro ma par Kehutanan on, i ma na ipalsuhon nasida goar hi. Jai, naeng pengukuran ma ibaen halahi, naeng mambaen tapal batas ma halahi. Hape dang terima hami, ala dang sesuai dohot nabinaen ni jaman Bolanda i. Jai, gagal mai. Ai sahat tu saonari adong dope i, foto-foto ni munggu i nga dilehon hami tu amang on.\nTaun 2012, mangoli ma anakhu. Hupajongjong ma jabu attong jabu ni anakhon muse. I lahan na kosong. Ibaen halahon ma muse persoalan tu au.\nIaluhon do au tong. Alai, pada waktu i Kapala Desa nami marga Siagian. Dung ialuhon, dang iaha Polsek au tikki ni i. Gabe mardame ma ibaen Kapala Desa nami tikki ni i, i jabu ni Kapala Desa.\nRo do tong par Kehutanan. Tikki ni i, adong marga Marbun, par Kehutanan na ro on. Jadi masuk ma si Marbun on tu dapur, purak-purak ma manjalo tes makkan.\n“Adong Ito tes makkan?” inna ibana.\n“Adong Ito,” ninna inanta.\nJai ibereng si Marbun i ma tu jolo kan, dihilap ibana ma, manjou asa ro au.\n“Sandok Amang, partahanhon hamu ma, dang pala bongkar hamu jabu on. Molo hami annon, aman ma i. Na so binoto do nakkin na songon on do parsoalan na. Aut sugari dang oloan dijou par TPL nakkin,” ninna si Marbun par Kehutanan i ma.\nHape na par TPL do manuru halahi, ima par Kehutanan i. Asa dibongkar jabu i. Dang tu pengadilan attong par TPL manggugat. Tu par Kehutanan do, dohot tu polisi, dipangido halahi, asa dibongkar jabu i.\nJadi habis i dangi, ba dang sadia leleng nai muse, Brimob ma ro. Ba langsung do didok Brimob i, “Ikkon porlu do huroa nion tu ho…?” langsung do iondamhon sinapang na i tu au. Taun 2012 i dope i, tong.\nIondamhon do boti sinapang na i. Jadi, adong dongan na, halak hita Jawa, “Jangan…!” ninna dongan na i. Na so huingot do, marga aha tikkinon baoa i, halak hita Batak do, na so huingot do marga aha.\nJai mulai gabe TPL, ima dung ganti Indorayon si nattoari sada, nga adong sappulu hali iaduhon TPL au tu polisi, termasuk ma i na tu Polres na patolu hali hon, ima na ditudu na au manutung harangan na di taun 2016 i, dung na ituduna au manabai hau si perkara nuaeng na di pengadilan on.\nBa dang sai dohonon, dung TPL on ma, hira na lobi-lobi sian penjajahan ni Bolanda do ibaen halahi tu hami…!\nMolo tikki Indorayon, attar balik do tu TPL si nuaeng on, mangula pe akka masyarakat dang pola haru digugai halahi. Paling didok boti, “Nga boi ate Amang, olat ni on ma suanan muna ate,” paling inna, marpanganju dope.\nMemang nga margatti jolmana. Ba molo pada waktu i, tikki Indorayon, ai halak hita Nias do Humas na, topat burju muse do. Molo tikki halak hita Nias on Humas ni Indorayon di huta nami di tikki i, molo adong attong ladang ni masyarakat di lambung ni ekaliptus i, disuru do dipaias parkarejo ni halahi. Asa unang targanggu tu usaha ni halahi, dohot tu usaha ni masyarakat. Tar songoni ma. Haduk dohonon, songon na isapu halahi do boti, ias. Tar songoni ma molo masa ni Indorayon di huta nami na joloani.\nMolo saonari akka halak hita do sude Humas na. Marga Sembiring ma nuaeng sada, adong marga Siahaan. Na di kattor Simare ma i. Hira termasuk Siahaan i ma molo naunjudas, dohot si Sembiring i.\nSi Sembiring i ma sada na gabe saksi i sidang perkara on. I ma na mandok na isandera hami ninna sekuriti ni TPL, hape daong.\nHape marsaksi sekuriti na nidok na i, dang adong disandera hami, ninna sekuriti i do. Ba sekuriti i disukkun tikki marsaksi tong, dang adong disandera hami, ninna do mandok. Hape, si Sembiring i tikki marsaksi, didok ibana disandera hami ninna sekuriti ni TPL on.\nJai, napastina, holan alani tano do. Ai maksudna molo hubereng, boha ma asa tu penjara iba. I do akka dikarang halahi, boha ma asa unang boi be mangalo iba, jala manguluhon huta lao manuntut asa dipaulak tano tading-tadingan ni oppung nami, ima sian Oppung Lottung Rajagukguk, bolak na mar 700 hestar.\nHape iba, ba saleleng dang itottuhon Pamaretta batas, ba i dia, torus ma annon holan na ribut dohot masyarakat.\nDi san attong nuaeng, hira dua huta ma na sai komplen tu TPL on. Dua huta, Tungko Nisolu ma hami, dohot Matio. Sada desa do hami, Parsoburan Barat.\nAdong do ualu Masyarakat Adat hami di humaliang hta nami i. I ma namargondang si taun na salpu, di Matio.\nJadi songon huta nami on, mulai ro Indorayon, tong do diusahahon akka natuatua attong menghambat, na so tolap na do. Alana, brimob ni halahi do Brimob, koramil ni halahi do Koramil. Ai pittor marbaris do dibaen di si. Jai, dang sanggup be akka natuatua i. Dang na adong nian na sappe ditakkup, alai diusahahon halahi ma asa mambaen akka surat parjanjian, tar songoni ma. Gabe tekanan ma i tu hami. Perusahaan do mambaen, dang manang sian pihak Kehutanan, daong, perusahaan do.\nApalagi songon saonari, Kapala Desa pe kapala desa ni perusahaan nama. Ai pro tu perusahaan do imana.\nJai mulak muse tu namambangun jabu, molo mangoli jala tinggal di huta akka anak on, dua nai baoa na so mangoli dope. Molo mambangun jabu annon, tong ma songonon muse annon. Siap-siap ma, tu Polres ma tong. Tumagon nama jou on par Polres haduan mamatok tano i, molo naeng mambangun iba.\nMolo Polsek do, dang apala hea persoalan tu si. Ba songon parsoalanhon ma, ai na so dijalo do tikki diaduhon TPL tu Polsek. Pak Damanik ma attong nuaeng Kapolsek, jala nabaru dope muse Kapolsek i. Alai memang tar diparrohahon do jala mangattusi do di akka sejarah dohot na masa tu hami masyarakat adat Tungko Nisolu on.\nAi na diaduhon par TPL i nattori sada na nidok na i au manabai hau, “Pala papan-papan na so mambaen aha on paboan-boanon mu tu son,” inna imana ma manjua, tikki na mangadu i par TPL tu Polsek.\nLobi satonga kubik ma papan-papan dohot baroti i na hutarui sian jurang-jurang an. Ai dibagasan enklave do, so manang na lahan ni par Kehutanan.\nAi sude do marmerek akka batas nabinaen ni jaman Bolanda i. I si dope akka munggu i sappe nuaeng. Ibaen ma E1, E2, sappe E21. Langsung par Kehutanan pe diakkui na di bagas ni patok na di huta nami an enklave. Holan par TPL do na so mangakkui i enklave. I do baen na nidok, lobi-lobi sian Bolanda halahon par TPL on…\nJadi mulai taun 2003 torus do attong diaha hami on, dirawat akka munggu on. Jala muse, dohot tuntutan on pe torus do attong sai ni pasahat. Molo hira bukti-bukti mulai sian 2003 nga lengkap, dohot akka foto ni munggu i, patok i. Peta taun 2003 pe nga lengkap.\nHolan na so boi dapot ni halahon batas on nuaeng, sudut tu sudut ma batas ni enklave on, ala di jurang. Molo na dapot ni par TPL do, nga disegai. Jai pakke ekskapator do dibaen halahi manegai molo adong dapotna.\nMolo songon hami di Tungko Nisolu, hombar balok nami Simare, Matio, Simenakenak, Natumikka, dohot Natinggir. Patok i kaliling ma i hian. Attar didok do tu parkarejona i, operator na i. Segai ma i, kuburan do i, attar inna. Tar idokma songoni, hape naung iboto halahi do patok ni enklave i, ngeri do…\nDibaritahon Arif JV Girsang\nAMAN aman tano batak pt tpl tpl\nPos sebelumnya Ketua Adat Huta Tukko Nisolu Dituntut 10 Bulan Penjara\nPos berikutnya Mencari Makna “Spektakuler” di Simalungun


Babi itu…. – Amani Partogi\n← unang leas…\nSitarupon Namarrara →\nPosted on 18 Januari, 2010 by Hendry Lumban Gaol\nDung sahat nasida di Tebing Tinggi, songon na somal, ikkon maradi do nasida di inganan naung tinottuhon ni polisi, laho paresohon akka boan-boan nasida. Hatiha I, sude motor ikkon dipareso do, andorang so lopus tu Medan. Datung songon saonari on dah, jaman na jolo, saotik dope motor sian toba, jadi sude do di pareso. Martikki do haroro ni motor on, ai dang ganup ari.\nAndorang so borhat si Jamordong na mangusung motor on, nunga dipasingot ibana simatuana doli, mandok dang siat be dibagas.\n“Ai dang siat be amang dibagas, godang panuppang nami..” ninna ibana. Dung didok simatuana doli naeng dohot tu Medan.\n“Dang pola boha I hela, manang nadi gijjang pe hami anon sahat rodi Medan, balissan ro hamu, andigan be degeon kota Medan” ninna simatuana manggogohon muse. Huroa, nunga leleng dianganangatton OppuHumirlap, simatuani si Jamordong naeng mardalani tu Medan. Saleleng on, holan barita Medan do diboto, suhutan sian hombar jabu nang sian akka pangaratto.\n“Dang boi digijjang amang, ditakkup polisi do hita molo adong panuppang huddul di gijjang, mardomu dia tahan hamu” ninna mangalusi.\n“Martagupgup hami digijjang pakke tarapal molo ro polisi, asa unang haidaan, asal ma sahat tu Medan, molo di langlang i annon ba, binukka, goppis dope daging on” ninna OppuHumirlap manggogohon.\n“Tole ma asala ma nasongoni, alai molo nga sahat di Tebing Tinggi anon, molo maradi hita, jala hubaen tadda-taddana, bah tor so hamuna sip, ai jingar-jingar do polisi disi” ninna si Jamordong dant tarjuasa\nBorhat ma nasida sian toba, jala huddul di gijjang ma tolu halak, ima apala simatua doli ni siJamordong, anggini simatuana, dohot tulang ni siJamordong on. Songoni dope hatihai, ai songon haudok nakkinon so pola piga tahe anggo motor lao puaspais tu medan.\nTutu ma nian, nunga mulai nanget motor on mardalan, ai di ida nasida polisi ditonga dalan, jala sai dihirap polisi on do asa nanget motor on mardalan sahat rodi na so. Dibaen siJamordong ma taddana, asa sip jolma nadigijjang i. Huhuma dipareso polisi on sada-sada panuppang i, jala dipareso do siboanon nasida, mulai sian bagasan motor on sahat rodi tombara ni motor on.\nHuroa, ala ni mohopna, humusor nanget ma nadigijjang I, ai nunga mohopan di tagupgupi tarapal na hapal, jadi tung massai mohop do dibagasan, jala gabe hodohan ma tutu nasida.\n“Apa itu yang di atas” ninna polisi on manukkun\n“Barang Pak, barang penumpang” ninna sijamordong mangalusi.\n“Barang apaan? Kok bergerak-gerak, orang ya..” ninna polisi on songon na sukkun-sukkun.\nTuat ma si Jamordong, attar diparrohahon ma tutu tu gijjang, adong songon ma mangubit-ubit tarapal on. Nunga mulai hodohan ibana, ai molo tarboto innon mamoan jolma di gijjang, bah olo hona tilang, jala tardaddo.\n“Angin itu Pak, berhembus…” ninna ibana tu polisi I muse.\n“Angin apaan, jangan bohong kau” ninna polisi on muruhan, ai dang porsea.\nAla dibereng ibana naeng majjakkit polisi on tu gijjang lao parosehon, bah lam tabba ma biar ni ibana. Tor toppu ma disurakkon ibana “Babi itu pak yang diatas, yang marngurbit-urbit itu…” huhut tua polisi sian tangga parjolo.\nDungkon malua nasida sian polisi, jala dung holing pardalanan lewat Tebing Tinggi, tuat ma si jamordong, jala nakkok tuigijjang ni motor I sobba-sobba, ala didok babi itu yang diatas.\nPos ini dipublikasikan di TORSA dan tag Hendry Lbn Gaol, suhutan, Turi-turian. Tandai permalink.


Nomor piga ma ho, Appara… – Amani Partogi\nPagalak ma Palitom asa tiur dalanmu jala asa boi ihuthonon nindonganmu ho\nHATA SO PISIK\nNomor piga ma ho, Appara…\nPosted on 28 Juli, 2009 by Hendry Lumban Gaol\nMolo di partuturon halak batak sai dimulai do parjolo sian na masisukkunon marga, dungi molo nunga masipaboaan marga, gabe dapot ma tarombo manang partuturon. Ia namardongan tubu, namarhula marboru nang na akka partuturon na asing pe tahe. Manang tudia pe halak batak lao marjalang tusude luat diportibion sai ditonahon akka natua-tua do asa ai dilului do dongan samargana na boi gabe amana. Sian partuturon marga manang sian parpadanan ni marga ma dapot sisongoni. Dison ma boi ta ida boha do jonok ni parpamilion dihita halak batak. Tung mar pulu taon dang pajuppang, dang marsitandaan hian alai ala adong do tarombo boi do gabe jonok parpamilion.\nBoi do gabe dapot muse garis ni tarombo, nang garis ni partuturon dungi gabe lam sadaging ma tutu akka namardongan tubu manang gabe lam tabo ma parsaoran di parngoluon siganup ari. Lumobi ma molo attar saotik do marga niba, gabe sai niluluan do marga marpadan niba asa sai adong dongan tubu.\nAndorang sio hutorushon manuhuthon taringot tu partuturon dohot tarombo nakkinon, husuhuthon ma jo sahalak ama-ama na saddu marbola, manonton bola nang akka na maccam na adong hubunganna tu bola, alai suhutankon adong do hubunganna tu partuturon nakkinon. Suhutan ni dongan do nian, disipak ibana ma simatuana dilapo alani rap koji manotton bola.\nSai na uttabo do manotton bola rap dohot akka dongan na rap koji tusi, ribur-ribur huhut marsurak be molo tim niba i naeng pagol-hon. Jala boi nikomentaran parbola i, sai hira iba na ummalo sian pelatih jala sai hira kkomentator iba. Hatiha di malam minggu i, ditahi siJamordong ma lao manonton bola ima liga Inggris di lapo ni Amantiur nadi sippang opat i. Nunga jam ualu borngin, di engkol ma kareta on jala dipadalan nanget.\n“Bah, ai tudia hamu amang hela…” ninna AmanTugo, dung dibereng si Jamordong mangengkol kareta.\n“Tulapoan do amang, manotton bola dohot akka dongan” ninna mangalusi. Ai diboto ibana do na koji do tong simatuana i tu na manonton bola.\n“Attong rappak ma hita, disi ma hita manonton” ninna huhut didilo nanget tu bagasan jabu nasida i, dibereng ma simatua boru ni siJamordong nunga tutu manonton sinetron, jala dang boi be gattion siaran ni tipi on. Borhat ma nasida nadua marbossengan tu lapo ni Amantiur di sippang opat, tutu ma nian nunga tung ribur lapo i, rappak marsurak be. Huro na main do MU dohot Chelsea jadi tung tabo ma tahe na manonton i.\nAsing tim ni si Jamordong, asing muse do tim ni simatuadolina i. Ia siJamordong, Chelsea do di ibana, ninna songon na jago do permainan ni Chelsea i. Alai anggo AmanTugo MU do jagoanna. Rara ninna jala jago muse. Rappak huddul do nasida nadua namarhela marsimatua di bakku pajjang i, huhut ma di jalo nasida sagalas be tuak sian parlapo i.\nribur situtu ma attong namanonton i, sai hira naditanolapang nama riburna. “Sipakkon…gol..gol…gol ho!!” ninna siJamordong molo dung diserang MU i.\n“Dang adong i, dang main i…” ninna AmanTugo muse simatua na i sian jolo, nanget.\n“Buat pat na i, salpat, bakkahon ma…..” ninna huhut ma sai songon na dohot ibana mangososhon patna ditoru ni meja pajjang i.\n“Boha baenonna, apala na germe-germe, marlojong pe soboi be si Ballak i…” ninna AmanTugo muse, ala dibereng siboan si Ballak bola i tu baba ni kiper ni MU i.\n“Pa gol,….sipak….lean tu ambirang, maju ho aha, sai dipudi!!…” ninna si jamrodong muse ala dibereng si Lampard sai di tonga.\n“Dipikkir hamu do na margala tikko on, jago do MU i, bereng ma neh, nga marbalik be serangan i, lele torus..ima..ima…..” ninna amanTugo muse disi marbalik bal i tu sabola Chelsea.\nMarsigulut ma attong akka namarbola di di baba ni gawang ni Chelsea i, gear ma manonton di lapo i. Huroa holan si Jamordong do majjagohon Chelsea, ai tarida do suara ni jolma nadilapo i. Sai saongon na dohot be idaon mangodon, naeng manipak, jala sai naeng marlojong be.\n“Sipakkkon kiper, eah…eah…otoni kiper…..sipaaakkkkkkk” ninna ibana mahuhut ma disipakkon ibana patna ditoru ni meja pajjang i.\n“Amangoi, hassit nai….nga mate au..” ninna amanTugo huhut marijjak ibana, mangangkat pat na i, huroa tarsipak gogo dibaen siJamordong gogo.\nGolap bohi ni sijamordong dang haidasa be simatuana i, mangissugut ma ibana tu pudi nanget.\nAi di ingot ibana dope tolu bulan na lewat pe di toyor ibana simatuana i di jabu. Tikki rap manonton si Chris Jhon martejju dohot halak amerika i. “Lotak…lotak….toyor, KO hon…ninna huhut abbal tanganna gabe hona tu bohi ni simatuan ai.\nDipamasa luat i ma martadding marbola, nga binoto numaeng ai godang do halak hita on na saddu marbola. haru manotton dipear do sappe dang marminggu manang na markkar modom petaho asal ma boi manotton bola on songon suhutan nadigijjang i.\nDohot do siJamordong marbola, soholan manonton ibana saddu alai marbola pe saddu do. Anggo ninna ibana adong do sada sipesialis ni ibana, ima sipesialis cadangan. Asal main ma parhutanasida i sai dohot do ibana, nata pe jo sai holan cadangan. jala olo do sadari manikting dang marnajadi dohot ibana manipak bola i.\nJadi pertandingan on ima marhadomuan ma tu pesta 17 Agustus. Adong do piga-piga tim na dohot jala na ro sian huta na asing. Dijalo ibana do bajuna nomor sappulu tolu ala lomo rohana marnida si Ballak na sian Chelsea i. Sai dipasuman ibana do leak ni si Ballak on molo nga ditano lapang, ai dipikkir nga jago ibana.\nSibotari i, sian Parnados ma aloni halaki, ima tim na sian Dolok Sanggul. Dipamasa akka parhobas ido jala dilean do tikki asa marsitandaan akak pemain i. Rupani asa unang main kasar dohot na asing, ai molo nga diboto be innon margana tottu dang adong be sahat tu parbada-badaan. Marsijalangan ma nasida, nang sijamorong, nang pe holan cadangan manang pemain pengganti do ibana.\n“Lumban Gaol, horas ma..” ninna huhut dijalang sada-sada.\nMasipaboaan margana be ma nasida saluhutna, adong na sihombing, simamora, sihotang nainggolan nang akka marga na asing tahe. Hape toppu ma adong pemin ni Dolok Sanggul on marga Lumban Gaol. “Bah marppara do hita hape bah, au pe Lumban gaol do sian Pollung Dolok Sanggul, ” ninna pemain ni Parnados on.\n“Ido bah, mardongan tubu do hita hape…” ninna si Jaordong mangalusi.\nSongon hata nadigijjang nakkin, gabe solhot ma nasida ala naung marsibotoan marga nasida, namarappara do hape nasida nadua, nang pe sahali on dope pajuppa.\n“Nomor piga ma ho appara..” ninna pemain ni Parnados on.\n“Nomor Sappulu tolu do bah…ia ho??…” ninna siJamordong\n“Nomor sappulu lima do bah, majou oppung do iba tu hamu bah…” ninna mangalusi siJamordong.\n“Bek do ateh…..” ninna si Jamordong muse manukkun\n“Daong appara, penyerang do au…”\n“Bah….asing do nomor munai ateh appara” longan rohana.\n“Boasa didok ho appara asing??”\n“Molo dihami daba, na targoar penyerang ima nomor sia, sappulu, sappulu sada do, jala molo nomor sappulu lima bek do, bereng ma neh kedan kan si Marbun no sappu lima an, ai bek do. Jala songoni do na binoto manang na parbolaan didia pe, liga Inggris, Itali dohot na asing. Molo au nomor sappulu tolu gelandang serang do songon si ballak” ninna patorakkon huhut dipatuduhon tanggurung ni bajuna.\nNga peol bayon, dang tarakkupan be on, atik na lari sa kamar do bayon, ai nomor ni tarobbo do nisukkun, abbal alusna, ninna rohani par dolok sanggul i ma, huhut marlojong tu tonga lapangan ala naeng main nama marbola.\nPos ini dipublikasikan di HATA SO PISIK dan tag Halak Batak, Hendry Lbn Gaol, suhutan. Tandai permalink.\n3 thoughts on “Nomor piga ma ho, Appara…”\n7 September, 2009 pukul 3:30 am\t Balas\nSipata gabe marambalangan do molo pa semangattu na marnonang i…\nNirimpu nomor ni partuturan, hape nomor ni parbolaan….\n12 September, 2009 pukul 12:21 am\t Balas\nAdong sada ale-ale ni iba, marga Sitorus [na joloi wartawan ni majalah Bona ni Pinasa, alai saonari dosen STF Driyarkara jala sedang studi lanjut S3 bidang filsafat di Frankfurt] na tar “alergi” to soal nomor di partuturan ni hita Batak i. Songon i ma, di sada tingki ala dibege i bana, na sada mandok no 17, na sadaan mandok no 19, na asing mandok no 18, gabe kesal ma Lae i. Ujung na sahat ma sungkun-sungkun i tu ibana : “Ba molo ho wartawan, nomor piga ma ho puang, kedan?” Ala saleleng on ndang pala masuk tu roha na angka si songon i, dialusi ibana gait: “Ba nomor dua ma au Amanguda !” Asa diboto angka donganna na serius do alus na i, diuduti ibana ma muse: “Dung si Raja Batak, anak na … ba au ma,” ninna ibana dohot bohi na satonga muruk [mambuktihon na hudok on ndang na gabus sambing, boi do dikonfirmasi tu Lae Fitzerald Sitorus via FB].\nHendry HM Lbn Gaol\n11 Februari, 2010 pukul 1:26 am\t Balas\nlae anton…dai do fb ni lae sitorus i..asa husukkun jo\nMangan ma nasumonang.\nSI OMPA BABI\nBernatal di Negeri Panda\nSurat Buat Anakku\nisttaanmuh di Hari gini masih ada dapat hadi…\nHendry Lumban Gaol di Bernatal di Negeri Panda\nparhobas di Bernatal di Negeri Panda\nHendry Lumban Gaol di Makan Tali Lonceng Gereja\nLumban Tobing di Adat Batak, Catatan Kecil yang…\nJONES PANGGABEAN di Makan Tali Lonceng Gereja\nHendry Lumban Gaol di Ale Jahowa Debata\nHendry Lumban Gaol di Padan…\nADAT BUKU ENDE CERPEN ESSAY Galeri HATA SO PISIK KIDUNG JEMAAT Parsorion PARTITUR KOOR RAGAM NAMASA SOFTWARE TAOAR TEKNOLOGI TORSA True Story


HAMPUNG TOGI - TUNGGANE BORUMI DO, HATUAONMU - PALAMBOKPUSUPUSU\nHome » TORSA » HAMPUNG TOGI - TUNGGANE BORUMI DO, HATUAONMU\n21 August 2017 TORSA Edit\nPanurat: Tansiswo Siagian\n“Molo dung marhasohotan sada baoa nunga boi ibana ‘panungganei’. Panungganei marlapatan uluan, paniroi, pamimpin ma goaron ibana. Huhut ni nunga gok be tohapna na boi gabe silehon pingkiran, pandapot hata, haputusan di sada huta manang bius isara ni uhum dohot adat, ala nunga marsaripe ibana dohot niolina. Gabe uluan ma ibana di bagasna didokma ibana tunggane doli jala niolina i tunggane boru. Angka tunggane doli do boi pilliton gabe uluan ni huta, uluan ni adat, uluan ni horja, uluan ni bius, ala nunga adong inantana na gabe tunggane boru di bagasna. Ai ala na adong i do niolim asa boi dohonon ho gabe panungganei manang tunggane doli, aut so adong niolim nda dapot goar ho tunggane doli” ninna Ompu Pangadean lambok.\n“Nunga huantusi i Among” songon na sulpak si Togi mandok hatana.\n“Molo dung diantusi ho, boasa hape songon solang solang so siat dibahen ho tunggane borum. Holan songon anak somangmu di bagasmu manang holan songon naposom sambing sioloi sude pangidoanmu dohot siulahon sude haporluanmu dibahen ho ibana?. Dang dibahen ho sisada sangap jala sisada harajaon ho dohot tunggane borum, hape sintongna na dos do hamu tung pe ingkon ho pajoloon tu tonga ni mangajana alai ndada gabe holan songon sitiop hajutmu sambing tunggane borum” ninna Ompu Pangadean patorangkon tu anak siampudanna i.\nSangombas hohom nasida marsiboan rohana dohot pingkiranna. Ianggo si Togi nunga sai diultong na mangisap sigaretna i so marna mangulon lalap sai marganti digalahi molo dung suda na sada.\n“Nunga dapot roham nuaeng na hudok i?” tompu disungkun Ompu Pangadean muse si Togi, gabe songgot roha ni si Togi.\n“Ai so hea manang dia rohangku tu parumaenmi. Hamu do huida maampin hu tu si Kartini, hape muba tu ahu maos murukmuruk hamu holan bonsir saotik luluanmuna tua hu” ninna si Togi\n“Hami maampinhu tu paruamen nimmu do?”\n“Maampinhu ma da, pangalobian hamu. Hira naung apala boha ma nuaeng diida hamu bobang ni pangalahongku” ninna si Togi huhut padao bohina sian amongna i.\nBah, nunga sala on. Nunga gabe dipasuhar si Togi on hata tu iba. Gabe naeng mangalului monangna do huida anaha on, ninna rohani Ompu Pangadean.\n“Jai, ise do ampinanku. Ho do?. Boha do bahenon mangampini ho, laos so adong do huida asi ni roham mangida parumaen i na tongon nuaeng mardenggan pamatang?. Ai na ngernger roham lojana diae parumaen, hape ingkon songon i muse pangalahom tu ibana?. Nda hagabeonmu, hamoraonmu, hasangaponmu do nuaeng binoanton ni parumaen i? Bernit diae parumaen mamboanton haulionmi I ma nanaeng tubuhonna sogot, gabe siboan goarmu do i, sitorushon tarombom dohot sijujung baringinmu” ninna Ompu Pangadean\n“Nunga hudok nunga huantusi i, aha dope among?”. Dang tarbegebege si Togi hata ni amongna na sai mangarusuhi tu ateatena.\n“Hee, santabi jolo kedan. Manghatai ma jolo hita na dua ala rap baoa hita, unang ala among jolo ahu etong poang sahalion. Hata ni dua baoa ma jolo hatanta on” ninna Ompu Pangadean songon na gogo soarana.\nTompu mangirput roha ni si Togi, nda tagam rohana songon i pola hata ni amongna i tu ibana. Alani gabe tubu biarna lam muruk amongna i tu ibana.\n“Ai so dia hudok among tu ho; Nunga huantusi ningku do” ninna si Togi nanget huhut tubu lomos ni rohana paima alus ni amongna i.\n“Las ma roham nian nunga mardenggan pamatang si Kartini, astuanna denggan do ho; Baoa do ho hape, jala borua na denggan do si Kartini. Ai aut sura dang marna mardenggan pamatang si Kartini, ai adong sangapmu manang argam songon sada baoa?. Molo laos so mardenggan pamatangan niolim na jumolo tihaan ni jolma i ingkon ho do, ndang niolimi. Jadi martua ma ho songon sada tunggane doli ala dengan tunggane borum, alani argai, pasangap, haholongi, jala bagas antusi ala ni tungane borumi do ho boi martua, boi marsangap, boi mamompari haduan dapotan tua ho di ngolum anggiat maranak marboru. Ai aut so adong tungane borum aha laho hirimonmu, tu lubang ni hirik i luluanmu hatuaonmu?. Jadi ingkon dos do poang nangkokna dos tuatna. Ndang adong imbarna hamu nadua ingkon na marsitungkolan do, marsiaminan, marsipasangapan jala marsianjuan huhut rap manaon di nahansit na bernit asa dos rohamuna mangeahi angka nauli na denggan si halassononmuna di pudian ni ari”\n“Olo among, alai unang holan ahu ungutunguti hamu”\n“Aha ungutan paruamaen huroha, so adong sitihaan pangalahona. Gariada mansai las roha ala ndang hirim roha pintor songon ni dengganna marrumatangga tarlumobi manganju ho ala poso dope nasida. Nietong hian do ingkon nasida lalap podaan, manang ingkon ho manganju nasida hape balikna do poang na ro gabe ho do sipodaan, jala ingkon nasida manganju dohot manubut roham” ninna Ompu Pangadean mardongan engkel nanget tu si Togi.


Ibadah 31 des 2018 - Kramat Jati ibadah dan jadwal minggu hkbp kramatjati\nDiposkan pada Desember 27, 2018 Januari 26, 2019 oleh MMedia\nIbadah 31 des 2018\nAcara Ibadah 31 Des 2018 HKBP Kramat Jati\nDownload Acara : Scroll ke bawah\nACARA IBADAH 31 DES 2018 PUKUL 16.00 WIB & 19.00 WIB\nACARA IBADAH PUKUL 19.00 WIB\nJOUJOU MARSAOR DOHOT TUHAN I (L=liturgis;R=Ruas; S= sude)\nL : Huria na hinaholongan ni Tuhan Jesus Kristus! Nuaeng nunga sahat hita tu ujung ni taon 2018, dibagasan asi ni roha ni Tuhan Jesus Kristus.\nS : EBENEZER, RASIRASA NUAENG DIDONGANI TUHAN I DO HITA\nL : Marpungu do hita di Bagasjoro on, laho manghamauliatehon pandonganion ni Tuhanta. Dibagasan unduk ni roha, tapuji jala tapasangap ma goarNa, taendehon ma “Las rohangku lao Mamuji”\nS : (mangendehon) BE.565:1,4 “Las rohangku lao Mamuji”\nLas rohangku lao mamuji Debata parholong i. Songon bunga na mangerbang di na binsar ari i. Arsak dosa haporsuhon mago dibaen asiMi. Las ni roha na manongtong lehon di au Tuhanki\nRap ma hita mangendehon sangap di goarNa i. Tapangiar soaranta lao mamuji Tuhan i. Sun do holong ni rohaNa na so marnamontok i. Ido pasadahon hita salelenglelengna i.\nVOTUM INTROITUS DOA (J: jemaat)\nL : Marhitehite Goar ni Debata Ama, dohot Goar ni AnakNa Tuhan Jesus Kristus, dohot Goar ni Tondi Parbadia na tumompa langit dohot tano, Amen. Mandok mauliate ma hamu di Jahowa, ai ro di saleleng ni lelengna do asi ni rohaNa. Hot do asi ni rohaNa i marsundutsundut. Haleluya\nR : (mangendehon) HALELUYA HALELUYA HALELUYA\nL : Martangiang ma hita! Ale Amanami, Ama ni Tuhan Jesus Kristus Tuhannami. Mandok mauliate do hami tu Ho, ala diramoti Ho do hami mandalani taon 2018 sian bonana sahat tu ujung ni taon on.\nHuhamauliatehon hami do ala dipasupasu Ho huriaM di Distrik DKI Jakarta on manghobasi orientasi panghobasion 2018 di Taon Kesehatan dan Kebersihan dalam Lingkungan Hidup. Asi ma rohaM di hami, sai dongani ma hami manalpuhon taon on, jala patolhas ma hami mamasuhi taon 2019, manghangoluhon panjouonMu hombar tu orientasi Pelayanan di Huriam HKBP Mangulahon Parasinirohaon tu angka na pogos. Sai tau sangap di goarMu ma ngolunami, jala las ni roha nang pasupasu tu na humaliang hami, marhite Jesus Kristus Tuhannami, Amen. ——–hundul—-\n03. Marende BE. No. 188:2 “Jahowa Siparmahan au”\nDitogu au tu na tio aek mata hangoluan.\nDibaen do tondingki sio di dalan hasonangan.\nSabam rohangku do tongtong,\nsaleleng au di ngolungkon baen sangap di goarNa.\nL : Tangihon hamu ma Patik ni Debata di parpunguan ujung taon on, na tarsurat di Psalmen 37:3.”Sai marhaposan tu Jahowa ma ho jala ulahon na denggan, inganhon ma tano i jala radoti haburjuon” Antong rap mangido gogo ma hita tu Debata mangulahon patikNa i\nS : Ale Tuhan Debata, sai pargogoi ma hami mangulahon na hombar tu PatikMi, Amen\n05. Marende BE. No. 605:3-4“Las ma roham”\nBura binaen ni dosa i marujung ma disi. Ai nunga ro Mesias i. Mamboan dame i mamboan dame i mamboan mamboan dame i.\nIbana do Rajanta I Parasiroha I, natigor I, na bonar I parholong roha I, parholong roha I, parholong parholong roha i.\n06. MANOPOTI DOSA:\nL : Di ujung ni taon on, ro ma hita tu adopan ni Tuhanta, marrujiruji huhut mangongkuhon angka hagaleon dohot pangalaosionta di Hata ni Debata di pardalanan ni ngolunta. Ale Tuhan Debata Parasiroha na sumurung, na ro do hami tu joloM manopoti dosanami angka na huula hami marhite sian tahitahi ni rohanami nang pambahenannami na so hombar tu lomo ni rohaM.\nR : Asi ma rohaM di hami ale Tuhan, ala ni denggan ni basaM dohot holong ni rohaM..\nL : Sipata tartait do rohanami marpangunsandean tu gogo dohot pingkirannami mangadopi angka namasa, ala olo hurang tibu huhilala hami dapot alus ni angka tangiangnami.\nR : Asi ma rohaM Tuhan, paimbaru ma rohanami, asa muba roha dohot pangalahonami marhite Jesus Kristus Tuhannami, Amen.\n————-electon—BE.No. 686: sa ayat——-\nL : Bagabaga ni Debata taringot tu hasesaan ni dosanta: “Molo tung adong manang ise na mardosa, adong do pangondianta di Ama i, ima Tuhan Jesus Kristus na tigor roha i. Jala Ibana do pardengganan taringot tu dosanta, alai ndada holan taringot tu dosanta, dohot do taringot tu dosa ni saluhut portibi on.” Hasangapon ma di Debata na di Ginjang\nS : Amen ——————hundul—–\n07. Marende BE. No. 435:2 “Marolopolop tondingki”G=do\nDihaol holongNa rohangki tung na so boi be mago i. MataNa do manatap au pinggolNa tumangihon au. Sonang ni tingki i dung jumpang Jesus Tuhanki. TondiNa mangajari au tarbaen marlas ni roha au, sonang ni tingki idung jumpang Jesus Tuhanki.\nL : Hata ni Debata turpuk di hita di parpunguan ujung taon on, ima na tarsurat di Rom 8:33-39,songon on ma hatana: Ise mangaluhon angka na pinillit ni Debata? Ai Debata do na mamintori.\nR : Ise do na mandabu uhum hamagoan? Nunga mate Kristus Jesus i, lobi tahe, naung mulak mangolu do; di siamun ni Debata do Ibana mangondihon hita.\nL : Dia manirang hita sian holong ni roha ni Kristus i? Haporsuhon do manang hagogotan, manang pangaleleon manang haraparon, manang parsaemaraon, manang mara, manang podang pe?\nR : Hombar tu na tarsurat i: Humophop Ho do dibunui hami manipat ari, songon birubiru sipotongon do hami dirajumi.\nL : Alai andul do hamagoanta di saluhutna i, hinorhon ni na manghaholongi hita..\nR : Ai gomos do ditiop rohangku: ndang tarbahen sirang hita sian holong ni roha ni Debata na di bagasan Kristus Jesus Tuhanta i: manang bahenon ni hamatean manang hangoluan, nang bahenon ni angka surusuruan nang angka harajaon nang na masa nuaeng nang na masa sogot, nang angka hagogoon pe.\nL : Manang bahenon ni na di ginjang nang na di toru, rodi nasa na tinompa pe. Ima sahatna.Martua do angka na tumangihon Hata ni Debata jala na umpeopsa,\n09. Marende BE. No. 691:1,6“ Hupasahat ma tu Jesus”\nHupasahat ma tu Jesus saluhutna ngolungki. Roha nang pambahenanhu saluhutna tingkingki.Ref:Hupasahat ma tu Jesus saluhutna diringki, hupasahat ma tu Jesus saluhutna ngolungki.\nMauliate ma rohangku ala au hinophopMi. Pujionhu ma goarMu salelenglelengna i. Ref: Hupasahat ma tu Jesus….\n10. MANGHATINDANGHON HAPORSEAON:\nL : Tahatindanghon ma haporseaonta i, songon na hinatindanghon ni donganta sahaporseaon di sandok portibi on,rap ma hita mandok:\nS : Ahu porsea di Debata Jahowa….d.u…..Amen…….\n11. BARITA JUJUR TAON/BERICH & LAPORAN PARHEPENGON\n12. MANDOK HATA: – Mewakili ruas ni Huria\n– Mewakili Parhalado\n– Hurianta HKBP mamasuhi taon 2019 mangulahon orientasi pelayanan “Patupa Ulaon Parasinirohaon tu angka na pogos”.\n– Ruas ni Huria na marungkil,marsitaonon, marsahit,korban bencana, d.n.a\n– Program ni HKBP :di hatopan, distrik,resort, huria marsadasada\n– Bangsonta dohot angka pemimpin\n14. Marende BE.No. 723 ”Tu JoloM O Tuhan” (Pelean Ia, Ib)\nMolo Jesus donganmi las roham, Jesus i pangurupim las roham. Hot haporseaonmi dohot pos ni rohami mardonganhon Jesus i las roham.\nRef: Las roham, las roham mardonganhon Jesus i las roham. Marsinondang ma di ho bintang panghirimon i mardonganhon Jesus i las roham.\nMolo Jesus donganmi las roham, jagaonNa tondimi las roham. Tiruonmu ma tongtong dame nang holongNa, mardonganhon Jesus i las roham. Ref: Las roham, las roham…..\n15. JAMITA: Poda 3:1-8\n16. Marende BE. No. 806:1-“Aha pe masa di ngomuon” (Pelean II)\nAha pe masa dingolumon Tuhan manjaga ho, HolongNa do mangondihon ho Tuhan manjaga ho. Ref: Tuhan manjaga ho las pe roham marsak pe ho, Sai diramoti ho Tuhan manjaga ho.\nSai disarihon do ngolumi, Tuhan manjaga ho, Sai ditangihon tangiangmi, Tuhan manjaga ho. Ref : Tuhan manjaga ho ………\nMolo borat siporsanonmi, Tuhan manjaga ho, Tung pe golap parnidaanmi, Tuhan manjaga ho. Ref: Tuhan manjaga ho……….\n————-Jongjong ma hita—-\n17. BORHAT BORHAT MANALPUHON TAON 2019\nP : Nunga tangkas dibohali Hata ni Debata hita, asa tangkas marhaposan tu Jahowa, unang marpangunsandean tu pingkiranta sandiri.\nR : Dengganan marhaposan tu Jahowa sian marhaposan tu jolma dohot angka raja.\nP : Unang ma hamu mabiar jala unang manonditnondit, haposi ma Debata na manjaga dohot na mangalinggomi hita. Ai Ibana do Siparmahan hita, jala hita birbiru pinarmahanNa. Ndang tagamon loasonNa tarsulandit patmu, jala ndang nok mata ni Sijaga ho”. Horas ma hita manalpuhon taon on, horas hita nang mandapothon taon 2019 ditumpak asi ni roha ni Tuhan i. Manongtong ma ngolunta gabe pujian di goarNa.\nR : Ale Jahowa, sai pabotohon ma tu ahu angka dalanmu, jala ajarhon tu ahu angka bogasMu, sai togutogu ma ahu tubagasan hasintonganMu\n18. TANGIANG: Pelean, Ale amanami, Pasupasu\n# DOWNLOAD ACARA IBADAH : KLIK\nIbadah ujung taon 31 Desember 2018 Bhs BatakDownload\nParhalado dohot Pangula nagok tingki\nSelamat Memasuki Tahun Baru 1 Januari 2019 Tuhan Yesus Memberkati\nPos SebelumnyaSebelumnya PANITIA NATAL UMUM HKBP KRAMAT JATI 2018\nPos SelanjutnyaSelanjutnya IBADAH 31 DES 2018 Pkl.16.00 wib